Bizikleta zenbatzailea - Dinycon\nGeroz eta hiri gehiago bizikletak zenbatzeko teknologiarengatik interesatzen dira bere kaleetako puntu estrategikotan instalatzeko. Modu eraginkor honetan ibilgailu honen datu eta estatistikak errazak lortu ditzazkegu, ze erabilpen izan duten jakin ordu eta egun zehatzetan, trafikoan sortu dituen eragozpenak, etab. Honekin ere etokizunean ze neurri hartu ahal ditzazkegun ikus dezakegu. Sistema hau geroz eta garrantzi gehiago ari da hartzen eta Smart cities-en kontzeptuarekin batera doa, gero eta gehiago erabiltzen den teknologia delarik udaletxetan, herritarren zerbitzuetarako aprobetxatzen delarik, gainera.\nHemen eskeintzen ditu Dinycon-ek soluzio teknologikoak. Horrela, instituzio publikoen esku txirrindularien zenbatzea edota beste edozein funtzioetarako laguntza eskaintzen du. Aparkalekuak kontrolatzeko, denbora errealean datuak lortzeko eta gestioak egiteko sistemak garatzen dituzten ingeniariak gara, mugikortasunaren inguruan adituak.\nBizikletak zenbatzeko sistema argia.\nKasu zehatz honetan, arrakasta handiarekin sistema bat garatzen egon gara Donostiako hain garrantzitsua den Kontxako pasealekuan. Han jarritako sistemak udaletxeari estatistikak ematen dizkio, eta denbora errealean ere bai datu interesgarriak ematen ditu bere inguruan dabiltzan pertsonei.\nSistema honek pertsonak zenbatzeko era automatiko bezala funtzionatzen du eta aldi berean teknologia hori oso erabilgarria da gure soluzioak eskatzen dituzten bezeroentzako edota enpresentzako. Segi gure soluzio adimendunak, edozein motatako gestioak eta datuak lortzeko diren sistemak, leku itxitan ere. Adibidez, txandak kudeatzeko sistema garatu dugu. Sistema hauek moldakorrak izan litezke.


Lege oharra | Jakiunde - Zientzia, Arte eta Letren Akademia.\nJAKIUNDEK, ERABILTZAILE zaren aldetik, on-line baliabide multzo zabal bat erabiltzeko aukera ematen dizu GUNEAren bidez, honakoak besteak beste:\nElkarreraginezko Ikastaro eta Jardunaldien zerbitzuak.-JAKIUNDEK zure eskura ipintzen dituen zerbitzu hauek JAKIUNDEK berak zuzenean, bere Fundazio kolaboratzaileen bidez eta/edo hirugarrenekin lankidetzan eskain diezazkizuke.\nJAKIUNDEK beretzat gordetzen du GUNEAren aurkezpen eta konfigurazioa aurrez jakinarazi beharrik gabe edozein unetan aldatzeko eskubidea, eta baita bere edukiak, produktuak eta zerbitzuak ere. Erabiltzaile zaren aldetik, aitortzen eta onartzen duzu JAKIUNDEK edozein unetan eten, desaktiba edota ken dezakeela bere GUNEko edozein zerbitzu, produktu eta/edo eduki.\nErabiltzaile zaren aldetik, ezin dituzu aldatu edo manipulatu ez ©-ren aipamenak, ez JAKIUNDEn jabetza intelektual eta/edo industrial eskubideak, ez eta GUNEAn agertzen diren edukien titularrak zein babeserako gailu teknikoak adierazten dituzten gainerako datuak.\nLehiaketa desleiala eta/edo legez kanpoko publizitatea.\nGUNEko zerbitzu, produktu edo edukien bidez edo hauetan sartzearen ondorioz zabaldutako edo eskuratutako produktu, zerbitzu eta/edo edukietako bizio eta akatsak.\nErabiltzaile zaren aldetik, jabetzen zara eta zeure borondatez onartzen duzu produktu, zerbitzu eta edukien hornitzaile den hirugarrena, JAKIUNDEK eta GUNEtik kanpo dagoena, dela bere produktu, eduki eta zerbitzuak zure esku ipini izatetik sor litezkeen kalteen erantzule bakar eta esklusiboa.\nJAKIUNDEK ez du bermatzen GUNEtik bertatik loturen (link-en) bidez bisita ditzakezun hirugarrenen guneetan eskura dituzun eduki, produktu eta zerbitzuen xedagarritasun teknikoa, kalitatea, zehaztasuna zein egiazkotasuna. JAKIUNDEK ez ditu aipaturikoak eskaintzen, ez komerzializatzen, ez beren gainean inolako kontrolik gauzatzen, eta ez du horien gainean inolako erantzukizunik hartzen.\nErabiltzaile zaren aldetik, aitortzen eta onartzen duzu GUNEko elementuak, bertako edukiak eta/edo zerbitzuak, bere egitura, sekuentzia, antolaketa, edukien aurkezpena, datu baseak eta hauekin lotuta erabiltzen diren ordenagailu programak JAKIUNDEK edo hirugarrenen jabetza intelektual eta industrial eskubideen babesean daudela.\nHorrela, eta JAKIUNDEK edo titular diren hirugarrenen baimena jasotzean edota legalki baimenduta zaudenean salbu, erabiltzaile zaren aldetik zure beharretarako bakarrik erabili ahal izango dituzu GUNEA eta zerbitzuak erabiltzearen ondorioz eskuratzen dituzun material, elementu eta informazioa. Ezin izango dituzu, ez zuzenean ez zeharka, zerbitzuak zein beren bitartez eskuratutako material, produktu eta informazioa komertzialki ustiatu.\nEdukiak kopiatu egin direla eta GUNEan sarbidea duten leku batean daudela ikusiko bazenu, jabetza intelektual edo bestelako eskubideak urratzen dituztela, JAKIUNDEN zerbitzuarekin jarri beharko duzu harremanetan,akademia@jakiunde.org, helbide elektronikoan edota JAKIUNDEN helbide sozialean, honako informazioa emanez:\nONGI JAKIUNDEN datu pertsonalen politikara. JAKIUNDEK jakinarazten dizu http://www.jakiunde.org etahttp://www.jakiunde.net JAKIUNDEN WEB GUNE (aurrerantzean, GUNE) bat dela.\nJAKIUNDEK eskerrak eman nahi dizkizu datu pertsonalak babesteko duen politika irakurtzeagatik. Hori eginez, alderdi hauei buruzko informazioa jasoko duzu:\nSarietan izen emateko orria. Zure datu pertsonalak zuzenki gordetzen ditu JAKIUNDEK.\nJAKIUNDEK kudeatzen dituen lehen aipaturiko formularioetan erregistratu zaren erabiltzaile bat baldin bazara (pertsona fisikoa), jakin ezazu datu pertsonalak biltzen dituen fitxategi automatizatu bat daukagula. Fitxategi hau informazio eta komertzializazio lanak egiteko, eta zurekin (erabiltzailearekin) lotzen gaituen harreman kontraktuala kudeatu eta mantentzeko xedearekin sortu du JAKIUNDEK.\nEz baldin baduzu JAKIUNDEn produktu, eduki eta zerbitzuei buruzko informazio gehigarririk jaso nahi, komunika iezaiozu datu pertsonalen arduradunari, dela posta elektronikoz (akademia@jakiunde.org), dela posta arruntaz, EI/SEVera, zera adieraziz: EZ DUT PRODUKTU, ZERBITZU ZEIN EDUKI GEHIGARRIEI BURUZKO KOMUNIKAZIORIK JASO NAHI.\nSegurtasun neurriak.- GUNEA kontsignez baliatzen da zure datu pertsonalak gorde eta biltzeko, baimenduta dauden pertsonek bakarrik jo ahal izan dezaten informazio horretara. Nolanahi ere, GUNEAk jakinarazten dizu zaila dela Internet bidez helarazi dizkiguzun datuen segurtasuna bete-betean bermatzea; hori dela-eta, GUNEAk ez du bermatzen zuzenean edota on-line produktu edo zerbitzuen bidez helarazi dizkiguzun datuen segurtasuna. Behin datu horiek jasotakoan, JAKIUNDE, teknikaren egoera kontuan hartuz, zure datuen segurtasuna bermatzen saiatzen da.


Joek esan bezala goiz batean dena elurrez beterik agertu zen. Metro laurden bateko altueran. Zazpiak ziren.\n— Ikusten? —esan zidan, ordu bete lehenago jaikita zegoen gizonak.\nBera hegaztiei —kuilak, zioen berak— jaten ematera irten zen, egunero legez, fin-fin txistu eginez. Atzetik joan nintzaion.\nSierra Nevadara begira egon ginen.\n— Kaliforniarako bideak moztuta egongo dozak gaur —esan zuen, mendiez beste aldean huraxe baitzegoen.\nEz zuen luze jo halakoen saldotxoa hantxe fence-an agertu arte. Jatekoa han eta hemen jaurti zien, ume-poztasun laino batez. Gero barrura egin genuen. Kafea prest zegoen.\n— Autoa ezin izango dok mugitu. Eroango haut truck-ean —esan zidan, nik kafea eta galletak irensten nituen artean.\nEzetz esan nion. Nahiago nuela elurraz oinez gozatu.\n— Hartuik platanoa —esan zidan, atera nindoala.\nHartu egin nuen. Konbentziturik baitzegoen platanoen gaitasun miresgarriekin.\nKalean behera egin nuen. Etxaurreetan jabeek elurra kentzen ziharduten. Ume-poztasunez horiek ere, jakina. Denetan zegoen USA bandera. Laster zen izatekoa jai nagusia. Thanksgiving. Eskerrak Emateko Eguna.\n— Zer egin behar dok Thanksgiving-ean? —egun pare bat lehenago Joek berak galde egin zidan—. Gu semearen etxera goazak, Lake Tahoera.\nIkusiko nuela esan nion, nire artean esanez etxean bakarrik polito egongo nintzela. Nire gogo hori alde batera, eguna hain hurbil zela ohartu nintzenez gero Estatuaren historiaz zerbait sakonago jakiteko harra pizturik neukan. Aspaldian nengoen Robert Laxalten Nevada liburua erosita, baina irakurri gabe, eta ea ba oraingoan.\nGaia izanik Nevada —Bekatuaren Estatua!—, eta liburua bera laburra, ez dakar Thanksgivingaz ezer. Baina gain-gainetik ez bazen ere banekien historia.\nXVII. mendeko puritano ingeles erradikalak, lehenik Herbehereetara erbesteratuak eta azkenean Ameriketara joaten behartuak, halako batean jainkoak bedeinkatu omen zien ontzian sartu ziren. Mayflower izenekoan. 1620an izan zen hori eta, horra Country honen zurien historiaren hasierako bat; bestea urte batzuk lehenago jarri beharko genuke, Virginia sortu zutenen historiara joz. Zergatik ez den beste horretara jotzen, sakonago sartzea litzateke. Book of Mormon liburuan Ameriketako lehenengo gizakiei buruz esaten dena hemen azaltzeak joko lukeen bezain luze. Horretan —Book of Mormon liburuan— ez da esaten Babelgo Dorrearen ostean zenbat etorri ziren baina, Mayflower hartakoak zenbatuta daude. Ehun eta bi; zakur dalmaziarrak baino bat gehiago. Zenbatuta daude, baita ere, lehenengo neguan, 1620koan gosez eta hotzez hil zirenak; berrogeita sei; nire urteak orain lau urte. Halako beste negu bat eta akabo jainkoaren bedeinkazioa. Haatik, hurrengo urteko udazkeneko uzta ona izan zen. Eta ospatzea erabaki zuten, hobe ez. Indioekin batera. Horiei esker gainditu omen zuten-eta negutik bizirik irten zirenek. Indioilarra eman ei zieten. Indioek zuriei. Etxekoak arrotzari jaten eman, hori bihotza. Eta horrexeri esker arrotzek negua gainditu izana.\nOroimeneko lainoen artetik lauso, Mayflower haren irudia etorri zitzaidan, itsasaldian oinarrituriko harako film hura ikusita neukan eta. Haiek bai ekaitzak, ontzi hark gainditu izan behar zituenak. Filmean behintzat.\nMayflower haren irudiarekin jolasean nindoala, hilerri katolikoaren alboan igarotzean elurraren gainean ageri ziren banderatxoak, goizeko argitasun zilarrezkoan gorria odolezkoago eta zuria galduago. Egunen batean han sartu behar nuela erabakita neukan eta, zein hoberik hura baino. Han egin nezakeen gogoeta han. Puritanoak, katolikoak, mormoiak, nondik nora ailegatu ziren honaino. Great Basin deritzan inguru honetaraino. Laxalten Nevada liburuak dioenaz gogoratu nahi izan nuen. Eta ezin.\nLiburutegira iritsi nintzenean egin nuen lehenengoa huraxe begiratzea izan zen. Handik kaierera kopiatu ere egin nuen. Eskuz.\n«Great Basin: Nevada ia osoa, eta Utah, Oregon, Idaho eta Kaliforniako parte zenbait hartzen dituen eskualde zabala. Izena mapagile eta esploratzaileak John C. Fremont jeneralak eman zion, 1843tik 1853rako hamarkadan egin zituen ibilaldietan. Eskualdearen ezaugarrietako bat barne-drenajea da; ibaiak historiaurreko laku eta harrasketara doaz. Mila milioi urte direla sortua da».\nGeologiaren zenbakiek haluzinarazi egiten didate. Bilioi bat urte. Barne drainatzearena ulertzeko, berriz, Pyramid Lake den mirariaz gogoratu nintzen; mortuaren erdian lurpetik etorrita hedaturiko itsaso txikia. Eta laku biak, Pyramid eta Tahoe, elkarrekin lotzen dituen ibaia, orain Truckee River deritzona baina lehenago Toogit-yoo izan zena, hori ere gogoratu zitzaidan. Begiak itxi nituen, erdi ametsetan.\nHamaikak aldera telefono deia izan nuen. Nik liburuarekin segitzen nuen, gogoetan, tarteka begiak itxiz, erdi ametsak erdizka kontrolatu guran. Lovecraft-ek halaxe egiteko ei zeukan teknikaz irakurri nuenez geroztik sarritan egiten saiatzen naizen ariketan. Ametsak kontrolatzearena. Surrealistek ere praktikatzen zutena, antza. Atsegin egiten zitzaidan, zinez, irakurtzea eta gero amesteko tartetxo bat egitea, irakurritakoak sorrarazten zizkidan irudiak joaten utziz eta era berean bideratzen ahaleginduz. Datuak filmetan ikusitakoak bezalakoak zirenez gero, nire filmak egiteko modu bat zen.\n«1846an emigranteen tren-bagoi bat abiatu zen Springfieldetik, Illinois, Kalifornia zuela jomuga. Gurdi bihurturiko tren-bagoi hura Donner Party izenaz igaroko zen historiara. Abiatu zenean 16 arima ziren, baina bidean aurrera egin ahala beste gurdi txikiago batzuk bilduz joan zitzaizkien, azkenean, gizon, emakume eta haur, 90 izatera iritsi arte. Mira eginda joan ziren hasieran. Bidea zein erraz egiten ari ziren mira eginda, lautadetan aise egin baitzuten aurrera. Talde-buruak George eta Jacob Donner ziren. Bidean barna liburu bat erabili zuten: The Emigrants guide to Oregon and California. Egileak, Lansford W. Hastings-ek, ohiko bidea baino motzagoa edo laburragoa zen beste bat proposaturik baitzuen liburuan; Fort Bridger delakotik Great Salt Lake delakora, eta horren ostean Kaliforniara, Nevada eta Utah zeharkatuz. Egina zeukan Hastings-ek berak bidea; joatean, gurdiz; itzuleran, zaldiz. Xehetasun hori ez zuen liburuan sartu, beretzat gorde baino, azeri halakoak. Donner anaiek, xehetasun horren ez-jakitun, bide laburra egitea erabaki zuten, beste batzuek hala ez egiteko esan zieten arren. Erabaki hark hastapenetako aitzindaritzaren —pionerismoaren— historiako masa-tragediarik latzena ekarri zuen. Liburuak Fort Brigder delakotik Great Salt Lakerako bideak zazpi egun hartuko zituela esaten bazuen ere, hamahiru hartu zituen. Utah-ko lautada egun batean egingo zutelakoan, sei behar izan zituzten. Labeko beroa eta urik ez hor!».\nEz ziren Great Basin-era iritsiak? Liburutik kopiatzeari utzi nion. Telefonoz beste aldean Isabelek kafe hartzera gonbidatu nahi ninduen. Onartu egin nion.\nBost minuturen buruan kafetegiarena egiten zuen gurditxoaren aurrean ginen, ilaran.\nEsan egin nion Isabeli.\n— Begira kafeak zerbitzatzen duen neskaren irriari; gaur zimeldurik du —azaldu nion—; hemen Gobernuak irriak goizeko seietan banatzen ditu, kamioetan. Horretara jendaurreko halako enpleguren bat duten denek janzten dute zeinek bere irria aurpegian. Publiko aurreko langile amerikarrek, denek irria eskegita! Gaur elurragatik ezin izan dituzte banatu, eta horra orain neska hori irririk gabe.\nIrailaren 11koaren kariaz egin zuten ekitaldia zetorkidan gogora nahi gabe ere. Urte bete lehenengo Dorre Bikiak zutik ziren lekuaren aurrean, ibaian paraturiko plato-an, han hil zirenen hurkoetako batzuk han izanda bizi irten zirenek beste batzuk telebistako kameren aurrean oroitzapenak aletzen. Tartean, mihitik tiratzeko eta pantailaz beste aldeon ginenoi azalpenak emateko, esatari profesionala. Honek kamerari begiratzen dion bakoitzean, da!, irria ezpainetara. Ohituren indarra! Lipar batez, kameraren aurrean egon arren triste agertu behar zuela konturatzeko behar zuen tarteaz hain zuzen, hantxe geratzen zitzaion irria. Lerdea edo adurra bezala. Behin eta berriro, galdera bakoitzeko, Pavloven erreflexuz, ergel zoriontsuaren irria kameraren aurrean.\nHalaxe esan nion Isabeli nondik zetorkidan irrien eta kamioen teoria. Barre egin zuen.\nBeltzarana, erdi iberiarra eta erdi venezuelarra, Isabel erotismoaren alderdirik biziena zen. Egunerokoan ageri den horrexena.\n— Zer egin behar duzu thanksgiving egunean?\n— Ez dakit —erantzun nion—. Etxekoen menpe nago.\nGezurra. Etxekoak hori ospatzera Lake Tahoera joatekoak zirela eta, egun horretan bakarrik egin nahi izan nukeen. Kanpoan elurra jostailu bilakaturik zen.\nEgona nintzen behin emakume harekin iluntzea ematen. Eta ez zen ezer sortu. Sor zitekeen hurrengo batean, bai. Garagardoa edaten egin genituen barreek-eta halaxe ziostan. Tamalez, gure giroko guztiak joan ohi ziren lekuan amaitu genuen. 'Silver zera' izeneko hartan.\nJakina, haraxe agertu ziren ordukoan ere gure ezagun guztiak. Gure arteko korrontea itsaso zabalean urtu zen. Eta ez, ez ginen gure haragiak bertan batu ahal izango genituzkeen irlara iritsi.\n— Lehenengo zitan ez deua ohera joateko esango —Joek abisatu zidan.\nEz dut uste nik neuk ere nahi izan nukeenik. Korrontea desagertu ostean hura berriz sortzen saia nintekeen. Haatik, irlaren bila azken pausoa ematera animatu ahal izango nindukeen zerbait falta izan nuen. Thanksgivingekoa onartzeko halakoxe zerbait falta zitzaidan moduan.\n— Alaba nirekin izango dut eta —berriz eskaini zidan Isabelek—, beragatik egin nahi nik, bestela paso egiten dut yanki hauen ohiturez.\nGure zita bakarraz oroitu nintzen. Berak proposatua izan zen. Bigarrena egitea neuri zegokidakeen. Ez nintzen zita jartzen ahalegindu. Beste emakume batek baitzidan ordurako burua harrapatu. Edithek.\nHarexek deitu zidan hurrengo. Eguerdi aldera izan zen hori. Ordurako beste folio erdi bat neukan Laxalten liburutik idatzita.\n«Egungo Nevada eta Utah arteko mugaldea den Pilot Peak inguruko lats eta urbegiak topatu zituztenerako kolapsotik gertu ziren (George eta Jacob Donner anaiek gidaturikoak). Beren onera etortzen egun baliotsuak galdu zituzten. Galera handia izan zen Hastingsen beste aholku bati jaramon egitea; ehunka miliako zirkuitua egin zuten, alferrik, Humboldt River izenekoaren bila».\nEdithen deiari erantzun behar nion arren, nire azterketan azken kuku bat egiten derrigorturik nengoen. Ze, kasik ezinbestez, izenak, Humboldt!, sorterria ekarri zidan gogora. Izaroko monjeak eta herriko neskak elkar ikusten zutela, horretarako monjea igerian herriraino etorrita, eta halako batean monjea ito egin zela, hori den eta horren labur, Wilhelm Humboldtek idatzi zuen, bai, baina, Great Basin hartan ere egona ote zen? Liburura itzuli nintzen. Ibaiari Humboldt izena Fremont jeneralak eman zion eta, eskerrak! Une batez bidaiari germaniarraren biografia nahasturik ote nuen pentsatu nuen. Nolanahi ere, Izaroko legenda labur-labur idatzi zuen Humboldt hura ez, baina haren anaia Alexander bai, Ameriketan luzaz ibilia zen, eta horra zer dela-eta dagoen hain zabaldurik Humboldt izena leku-izen legez Ameriketan.\nHumboldt anaien hariari laga behar nion, telefonoa hartzeko.\nHura hartzera pixka bat berandu etorri arren, Edithek ez zidan luzamenduaz ezer esan. Haatik, zorrotz galdetu zidan beste zera, Thanksgiving gaua ea norekin igaro behar nuen, eta artean ez neukala pentsatuta erantzun nik. Ba, berarekin igarotzeko, bestela ez zidala berriz hitz egingo, halaxe esan zidan.\nLankideak ginen Edith eta biok. Hizkuntza Sailean.\nEta eginda geneukan zita bat.\nEtxaurrean autoan sartuta elkarrekin hizketan amaitu zena.\n— ¿Crees en Dios? Jainkoaren sinesmenik baduzu? —galde egin zidan.\n— No, ez —erantzun nion.\n— Yo tampoco, nik ezta ere —berak.\nOker ulertze galanta izan zen dena. Berak bai, sinesten zuen jainkorik badela, baina ez —no!— hark beste zerbait adierazi nahi zuen; fede sendorik ez zuela edo. Presbiteriana itsua baitzen. Artean ez nekien hori, ostera.\nBeraz, deia etorri zenean, eta gero telefonoaren hariaren bidez thanksgivingerako gonbidapena, neska hark zer ote zuen ni hain indartsu erakartzen ninduena, horixe nuen nire arteko gogoeta. Agian nerabezaroko irudiren bati lotzen nion harena; ilegorria, anorexiaren argaltasuna soin luzean, begiak zuloetan sartuta, harenganako nire grina azpikontzientearen alde galduren batetik zetorren. Isabel latinoaren gorputz mardoa, ile beltzarana, begi irtenak, den-dena gaindituz edo saihetsaraziz.\nBazkaltzeko ordua etorri zen arte Nevadaren historiako pasarte harekin lokaturik lotu nintzen. Bost lerrotik gora pasatu ezinik.\n«Irailaren azkena zen. Hornigaiak agortzear zirelarik, bi gizon bidali zituzten, bete ezinekoa zirudien misioa betetzera: ehunka miliako bidea zaldi gainean eginez Kaliforniara iristea, han probisioak eskuratzea eta atzera itzultzea.\n«Orduan, Humboldt River-eko Gravelly Ford delakoan, hantxe egin zuten leher herrek eta gorrotoek, askok eta askok elkarrenganako luzaroan gordetako ezinikusiek. Ondorioa, hildako bat. James Reed izeneko gizonak gidarietako bat sastatu zuen, besteak emaztea mindu zuelako aitzakiatan. Hiltzailea —James Reed— mortuan sartu zen, ez armarik ez jatekorik aldean eroan barik. Hamabi urteko alaba Virginiak gauez zakutxo bat janari eman izan ez balio, bertan hil gizona».\nVirginia, Edith. Elurra kanpoan uher zegoen bazkaltzera joan nintzenean. Ikasleak jolasean ari ziren, umeturik. Edo halaxe ikusi nik, Virginia hamabi urteko neskaren janariaren kontu huraxe baineukan gogoan. Haren irudia ikusten ari nintzen, western horietako batean sartuta; eta ikusten nuen neskari Edithen aurpegia jartzen nion. Ze orduantxe jabetu nintzen. Edithek hamabi urteko neska ematen zuen. Ezkondua eta dibortziatua zen, ostera.\nCampuseko jatetxean giroa zegoen. Norekin mahaia konpartitu bilatu nuen. Idazle argentinarra ikusi nuen. Brau izenekoa. Neure adinkidea. Mahaira jesartzeko keinua egin zidan.\nLagun Brauren keinuaren bueltan jantokiko mexikarren buru egiten zuen gizona, bera ere mexikarra, hantxe neukan.\n— Buenos días, egunon —esan zidan.\n— Igualmente, baita zuri ere —erantzun nik.\nEz nekien gizonaren izena. Ez nuen gogoan, zehatzago esanda. Ilaran jarri nintzen. Jatekoak ontzietan zerbitzatzen ari zen emakume mexikarrak, Rosak, irri zabal batez egin zidan agur. Hizkuntzak lotzen ote gintuen, ala yankien aldean diferenteak izatearen kontzientzia ote zen, tratu ona geneukan mexikarrek eta guk euskaldunok.\n— Jalapeños, jalapeñorik? —galde egin zidan nire txanda izan zenean.\nBaietz esan nion. Bazekien ez zidala lar jarri behar. Ez neukan eurek duten ohitura piperminekin.\nBrau argentinarrarekin jesarri nintzen.\n— Zer egin behar duk thanksgiving madarikatu horretan? —galde egin zidan.\n— Erotuta zaudek euren egun horrekin, arraioa. Ez zakiat honezkero zenbat gonbidapen egin didaten.\nNire moduan zebilen.\n— Nolakoak diren yankiok! Lehengoan aho-sexua zer den ez zekien emakume batekin liatu ninduan.\nEz zidan argitu elkarrekin larrua jo ondoren emakumeak aho-sexua zer den jakin gabe segitu zuen, ala zer.\n— Fellatioa delitua duk hemengo estaturen batean, edo zenbaitetan, ez zakiat zehatzegi —entzunda neukana esan nion.\n— Eta nola dakite nork praktikatzen duen?\n— Bo —esan nion—, dibortzio kasuetan alde bakoitzak beste aldearen zikinkeriak salatu izaten dituenez, ba, halaxe; Epaile jauna, senarrak zakila janarazten zidan!\nEdithekin gogoratu nintzen. Ezkondu bezain bizkor banandu omen zen. Hamabi urteko neska ematen zuen emakume itxuraz anorexiak joa. Senar ohia frantsesa zen-eta, ziur horixe eskatu ziola. Ahoaz egiteko. Azken hori neure irudipena, bestea han eta hemen entzuna.\n— Neure apartamenduan geratuko naizela uste diat —Brau nire moduan zebilen—. Badiat Argentinara itzultzeko gogoa.\nEz zen munduko gizonik animosoena Brau. Bazuen denean halako tristura kutsu bat, hitz egiteko moduan ere igartzen zitzaiona. Nire artean beti egiten nuen, ba, Jeneralen Diktadurak hondarrean utzia zion mingostura zela. Edonola ere, sexuaren menua bere sorterriko erara nahi zuela, hori argi ikusi nuen.\nNik berriz Edith ala Isabel, Isabel ala Edith, zeini baietz esan nenbilen, gogoak benetan eskatzen zidana egun horretan etxean geratzea zen arren. Lanera itzuli nintzen.\nHantxe neukan Laxalten liburua zain.\nOrduan zuzendariordea sartu zen. Emakume baskoa. Poz-pozik zetorren, Thanksgivingetan zer egin behar genuen galdezka.\nSamaraino nengoen. Eta ironiatsu galdetu nion:\n— Zer du egun horrek denontzat hain inportantea izateko?\n— Familiarekin egoteko eguna da, hori da dena. Familia bildurik, urtean behin, gurean Eguberritan egiten den bezala, zein ederra.\n— Baina begira egun horretan ospatzen dena zer den! —esan nion—. Puritanoen etorrera! Eta indioekin egin zuten festa-afaria. Eta gero begira indioak non dauden.\nPuritanoena beraren katolikotasunaren jakitun esan nion; indioena, beraren ustez gu baskook indioen parekoak-edo garelako ustean nengoelako.\n— Ene! —esan zuen—. Eta nori ardura dio horrek? Jaiak du ardura, gaur horrek daukan esangurak; jatorriak berdin dio. Familiarekin egoteko eguna da, ez bueltarik eman.\nNirekin haserretzeko puntuan zela igarri nion. Eta ez nuen halakorik nahi. Laxalten liburua hantxe ikusi zidalako, bestela ez dakit nik.\n— O, Laxalt! Familia osoa ezagutzen dut —esan zuen, eta horrekin kito geunden.\nLiburua nirekin atxiki nuen, behingoan itzuli beharrean. Gero hangoak hobeto ulertzeko ez ezik Nevada hobeto ezagutzeko ere hobe nuela planoa egitea, halaxe erabaki nuen.\nAtlasa hartu nuen. Hantxe zegoen Amerika. Puritanoak lehorreratu zireneko Plymouth Rock hartatik Kaliforniarainoko zabaleran. Mapa txikiagoa bilatu nuen. Liburuaren hurrengo pasartea ilustratu ahal izango zidana.\n«Indioen jazarpenak saihestuz, Donner haren espediziokoek mortua zeharkatu zuten, Humboldt River eta Truckee River artekoa hain zuzen. Egun Reno hiria den inguruko zelaiak antzeman zituztelarik, ezbeharren soka etena zela begitandu zitzaien. Kaliforniara bidalitako gizonetako bat hantxe zen, mandoekin eta janariarekin. Urria azkenetan zen. Akiturik, Donner espedizioko kideek atseden egitea erabaki zuten. Lau egunez, horren ostean bideko azken urratsa emateko. Lau egun, atsedenean erabili beharrean bidean aurrera eginez gero Sierra Nevada igarotzeko aski izan zituzketenak».\nTruckee River, mortuko miraria. Great Basineko beste mirari bat. Harearen azpitik isurian gora etorria, horra ibaia. Hiriaren ama, eta aita, Truckee River. Baina Humboldt River non den jakin ez eta, mapan kokatzen ari nintzela, liburuzainetako bat paretik pasatu zitzaidan, eta egiten ari nintzenari betertzaz erreparatu. Hain egin zitzaion harrigarria egiten ari nintzena ze, esan egin zidan:\n— Hori dena Interneten daukak. Nahi duk bilatzea?\nHalako bilaketetan maisua zen gizon gazte hura; Dee, jatorriz greziarra.\nEskerrak eman nizkion, baina eskuz nahiago nuela. Okei keinua egin zidan. Orduan telefonoak jo zuen. Deeren ardura zen hura hartzea.\nHariaz beste aldean norbait thanksgiving zorionekoaz ari zitzaiola igarri nuen. Nork, eskegi aurretik esan zuen «bay honey» hark argitu zidan: emazteak.\nHurrengo deia neuretzat izan zen. Joe, bila etorriko zitzaidala esateko. Elurrak gora egiten segitzen zuela eta.\nNevada elurteak —leihotik kanpora begiratu nuen, telefonoaren lekutik mahaira bidean berriro—. Donner eta haiena ulertzeko modua hantxe kanpoan neukan. Bat-bateko elur jasa.\n«Lau eguneko atsedenaldiaren ostean mendietan gora ekinda, urteko lehenengo elurrek bertan harrapatu zituzten. Izuturik, atzera egin zuten, mendi-laku batera».\nEz zioen Laxaltek mendi laku haren izena; beraz, Deek egindako iradokizuna gogoan, Interneten bilatzeari ekin nion. Denbora galdu alde, Joe bila etorriko zitzaidan orduaren zain. Halaxe topatu nuen Donner Lake izenekoa, eta haren irudia. Ametsetako lekua. Eguraldia udaberrikoa izanez gero. Ez zen Donner eta besteen kasua izan.\n«Lakuaren ertzean etxolak eraiki zituzten, sastrakez, sasiz eta bagoietako oihalez. Ekaitzak etorri ziren, bata bestearen atzetik, eta hantxe hil zitzaizkien azken animaliak, mendietako elur bilduetan».\nBulegoko erlojuaren arabera ordu erdi falta zen ixteko. Laster Joe campusaren aurrean izango zen. Laxalten liburutik azken oharrak jasota, Dee lagunari jaramon egin nion. Interneten sartu nintzen. Hurrengoa irakurri bainuen, eta horrek jakiteko gosea piztu, barkatu honela esatea.\n«Hilabete bi joan ziren. Donner anaien taldeko hamazazpi gizon eta emakumek hantxe igaro zituztenak. Denbora tarte horretan edangarri zen oro edan eta jangarria zen dena jan zuten; kide gazteenak eta zaharrenak hil ahala besteek jan zituzten. Bagoietako arnesak eta zapatak egosita jan zituzten moduan. Hamazazpikoen taldean ere kanibalismora jo zuten».\nHistoria orrialde batean topatu nuen zerbait argigarria.\nDonner anaien karabana abiatu zen urtean, 1846an, zuriak ez ziren asko mendebaldean. Ekialdean, gainera, jatorrizko puritano haien ondorengoek ez zuten begi onez ikusten fede-modu berrien ugaltzea. New Age, edo Aro Berria iritzi zitzaion fede-moduen ugalketa, hain zuzen. Puritanoek Herbehereetatik nola, halaxe beste haiek ekialdetik. Euren zorionerako, hantxe zeukaten Abraham aitaren adibidea jarraibide. Sumeria —Sacramento— atzean utzita Israelera —Kaliforniara— abiatu ahal ziren.\nMormoi fede sortu berriko Lavinah Murphy alarguna, adibidez, hazia lur berrietan ereiteko asmoz zihoan, seme-alabekin eta suhi-errainekin. Negozio gizonak, Charles T. Stanton da adibidea, diru-orriak ugariago hazten omen zireneko zuhaitzen bila zihoazen. Denak ere denak gogo sendokoak, barru indartsukoak, lan gogorretan trebatuak. Umeak salbu, jakina. Stantonek Kaliforniara iristeko ahalegina egin, iritsi ere iritsi, eta itzuli egin zen. Laguntzarekin. Baino hori aurrerago izan zen.\nInterneten topaturiko informazioan Laxalten liburuan esaten ez diren doilorkeriak ageri ziren. Hilketak, mortuan bertan behera utziz heriotzara kondenatuak, gaitz larriak, desadostasunak, karabana zenbait adarretan banatzea eta, oroz gain, negu izugarri hura Sierra Nevadan.\n«Martxoaren 29an, 1847koan, George Donner hil egin zen. Emazteak, Tamzenek, pitin bat eroturik, senarraren gorpua jan zuen. Handik denbora batera Tamzene bera izan zen hil eta beste batek jan zuena; beste hori...».\nEz nuen halako gehiago irakurtzeko gogorik. Bizirik ailegatu zirenez jakin nahi nuen. Bo, dena inprimatzea erabaki nuen. Datu ttipi pare bat orduantxe gogoan gordeta.\nLehenengoa Virginiari buruzkoa zen, hona.\nNegua halako egoeran ematen ari zirenen bilatze lana egin zen. Bilatzaileetako bat James Reed zen. Virginiaren aita, taldeko bati heriotza eman ostean alde egin zuen gizona. Bizirik topatu zuen, bai, Virginia alaba. Honek katolikotasunera bihurtu zuen, halaxe omen zion-eta jainkoari promes eginda. Salbatuz gero katoliko bihurtuko zela.\nIndioei buruzkoa zen beste datua. Labur, ez zietela eraso larririk egin baina, ezta lagundu ere! Eta bai, ostera, noizean behin lapurretaren bat edo beste egin. Indioek.\nFotokopiak eta liburua bildu nituen. Biribildurik neukan historia buruan. Indioekin indioilarra jan zuteneko bigarren negu hartatik berrehun eta hogeitaka urte geroagoko negu haren artean zuriek kontinentea ia osorik menderaturik zeukaten. Menderatze hori zertan izan zen, hantxe neukan Donner Party haren historia adibidetzako. Banekien, eta badakit, nire irudia aurreiritziz josia zena, baina zer arraio. Egun bateko kontua izateko ez zegoen txarto, nioen nire artean kanpora bidean.\nCampusera irten nintzen. Ikasle gazte batzuk galtza eta gona laburretan ari ziren elur bolekin jolasean. Nevadako hotza. Eutsi egin ahal zaiona, lehorra baita.\nJoek autoa non aparkatu ote zuen, campusa zeharkatu nuen. Eta hantxe ikusi nuen jantokiko mexikarren buru egiten zuen gizona, mexikarra ere berau. Agur egin nion. Thanksgiving eguneko iluntzean egin nion moduan. Adeitsu.\n— Nora hoa? —galde egin zidan, lehenengoan; eta bigarrenean berdin.\n— Etxera —esan nion, lehenengoko hartan.\n— Ondo izan! —esan zidan ordukoan.\nAgurra ezberdina izan zen Thanksgiving eguneko bezperako iluntzean. Leku berean. Unibertsitateko Manzanita Lake orduan ur ilunekoaren ertzean.\n— Ba al daukak thanksgiving gaua norekin eman? Bestela gurean daukak lekua —esan zidala dut gogoan.\n— Eskerrik asko, baina festa ez al da yankia? —erantzun nion.\n— Eta zer dio horrek? Denek ospatzen ditek eta, zergatik ez guk ere ospatu. Honezkero bertokoak gaituk.\nBerriz luzatu zidan gonbidapena, eta berriz eman nizkion eskerrak.\nEskua luzatu zidan, eta nik berari baita. Baina hori egun handiaren bezperan izan zen. Donner Partyren historia ezagutu nuen egunaz ari naiz orain. Joe hantxe neukan zain.\nAutoan sartu baino ez eta Joek thanksgivinga emaztearekin, semearekin, honen bigarren emaztea eta alabekin eman behar zutela berretsi zidan. Eta ea nik ez nuen gonbidapenik.\nBaietz esan nion.\nAstiro zapaldu zion. Elurra berriro jausten hasita zegoen eta, goizean izandako metro erdiko elurtzaren parterik handiena kenduta zegoen arren, bazirudien hurrengo goizean lodiagoa izango genuela geruza zuria.\n— Hemendik aurrera gitxitan ibili ahal izango dok hire autoan —esan zidan, truck-aren gaitasunaz harro.


martxoa | 2008 | Mendiko behatokia\n2008(e)ko martxoaren 29a\n21 ordu eta 47 minututan (22,47), ordua aurreratu baino lehen, gaueko hamaikak 13 minutu gutxiagoan sartzen gara ilbeheran. Ilbetea fanfarroi samar portatu da: nork hitzeginik izan du behinik behin, euritea dela, elur kontuak direla, urtegi hustu beharrekoak, Itoitz ia erabat betea\n2008(e)ko martxoaren 21a\nIlbete ta iltzar\nGaur arratsean ilbete: 6rak eta 40 minututan (19,40). Edo iltzar? Nafarro aldetik bezala, Gipuzko nafarzaleenean eta Bizkai eremu hainbatetan ere, maitea zuten ilzahar adiera. Ilargia zahartu zela, alegia, bete erabat, eta beheraka abiatzen zela segituan.\n2008(e)ko martxoaren 20a\nUdaberri, goizeko 5 ordu eta 48 minututatik (06,48). Neguari adio, udaberriari oles! hala nahi bazenu.\nNiri neuri gehiago inporta zait beste hau: Udaberriko ekinozioa gaur. Negu-udaberrien koxka, nire aburuz betiere, egokiagoa dirudit otsailaren hasierakoa, eguzkia gorantza sendotzen doaneko argiaren festa hura, Kandelario egunak ere azpimarratu nahi izan diguna: orduan baitu egunak ordubete irabazia. Baina, nolanahi ere, ekinozio eguna bada gaurko 20 hau, (eta ez ohikoena den martxoaren 21, -arrazoia ez da zaila, bisustuak egun bat erantsi duela tartean-), gau-egunek euren arteko oreka iritsi dutelako da: izan ere, otsail koxkorrak, ordurarte zuen ordubeteari, beste ordubete eta 8 minutu erantsi dizkio egunargiari gauari kenduta, eta martxoak, bere lehen 20 egunotan gainerakoa: 3 ordu irabazi ditu egunak eta oreka plenena da gaurkoa: 12 orduko iluna eta 12 ordutako argia.\nGure etxeotako argi piztuak medio, eta kaleko foko potenteak itsututa, egunaren oilarite eta argitzearen poza ebatsi eta gorde zaigu eta gainera, hemendik 10 egunera, ordubete aurreraraziko gaituzte ordu ofizialetan: eguzkiari aurre hartuko diogulakoan, bi ordu lehenago jaikiaraziko gaituzte, erlojuak aurreraraziz\nArantzbeltza jantzi da xurien, Pazkoa goiztiartuz, aurtengo garizuma hondarrerako.\n2008(e)ko martxoaren 14a\nAstesanturako bidean datorkigu gaurko ilgora. Eguerdi bidean, 10 ordu ta 46 minututan (11,46) sartu da ilgoran, gaur zortziko ilbetearen bidean. Erramuak loratan aspaldi paratu dizkigu udaberriak. Erramu eguneko sagarako haizeak berrogei egunez jotzen du. Zabaldua da esaera bai Ipar eta bai Hego euskal herritan. Haizea erreparatzera irteten omen ziren mezanagusiko\n2008(e)ko martxoaren 8a\nOteitzaren Arantzazuko apostoluekin nago. Goiko amaren seme zerraldoaren aurrean, ez dute ahorik. 13 aurpegi ahogabeko, begi sakonen isil mututuaren okotz itxian… hamaulagarren ‘ez dok hamairu’ bakar bakarrik, basamortuan kantu txiliozkoan ari da, lepoa askatuta, nongo burutik datorkion ez dakigula…\nAtzoko nire leihoko ‘laurdenka’ lantzeko gogoak utzi ninduenez, Gara-n azkenorrian, ‘lehen ostirala’ zainduz atzo atera nuena honuntza ekartzeko, arren, mesede eskatu didanari begirunez, horrekintxe konforma nahi nuke. Eskerrik asko!\nAurten hobeto portatuko al da! Iazko martxoko ilberriak sartu zigun\n2008(e)ko martxoaren 4a\nElurra ez da jolasa. Ez da sekula izan, abere eta azienda ttikiak kenduta.\nElurra eta beldurra, bikiak ziren baserriko bizitzan.\nElurte ta beldurte, bizkiak.\nElurra jolas egin nahi dugunetik, jolasti hartu behar ote dugu, olgetan?\nElurra ez da jolasa. Ez da sekula izan eta


Irekia Eusko Jaurlaritza - Gobierno Vasco :: Eusko Jaurlaritzak nahi gabeko bakardadeari heldu dio, Agenda Nagusi TV-ren bidez; senior herritarrei zuzentzen zaien telebista-kanal digitala da\nEusko Jaurlaritzak nahi gabeko bakardadeari…\n2020_11_20_DSC05608.jpg Iturria: Irekia\n2020_11_20_DSC05725.jpg Iturria: Irekia\n2020_11_20_DSC05682.jpg Iturria: Irekia\n2020_11_20_DSC05701.jpg Iturria: Irekia\n2020_11_20_DSC05765.jpg Iturria: Irekia\n2020_11_20_DSC05689.jpg Iturria: Irekia\n2020_11_20_DSC05747.jpg Iturria: Irekia\n2020_11_20_DSC05806.jpg Iturria: Irekia\n2020_11_20_DSC05833.jpg Iturria: Irekia\n2020_11_20_DSC05587.jpg Iturria: Irekia\n2020_11_20_DSC05632.jpg Iturria: Irekia\n2020_11_20_DSC05716.jpg Iturria: Irekia\n2020_11_20_DSC05744.jpg Iturria: Irekia\n2020_11_20_DSC05751.jpg Iturria: Irekia\n2020_11_20_DSC05772.jpg Iturria: Irekia\n2020_11_20_DSC05773.jpg Iturria: Irekia\n2020_11_20_DSC05777.jpg Iturria: Irekia\n2020_11_20_DSC05780.jpg Iturria: Irekia\n2020_11_20_DSC05791.jpg Iturria: Irekia\n2020_11_20_DSC05811.jpg Iturria: Irekia\n2020_11_20_DSC05819.jpg Iturria: Irekia\n2020_11_20_DSC05815.jpg Iturria: Irekia\nProzesu honetan jasotako ondorio eta ekarpenen bidez, errealitate horren kontrako etorkizuneko Erakundeen arteko Plana elikatuko da\nagendanagusitv.eus web-orriaren bidez, bost telebista-saio argitaratuko dira; haien bidez, parte hartzera animatuko da\nEusko Jaurlaritzako Berdintasun, Justizia eta Gizarte Politiketako Sailak Agenda Nagusi TV abiarazi du, Agenda Nagusi izeneko proiektuari (adinekoekiko parte-hartze publiko-sozialaren proiektua) jarraipena ematen dion telebista-kanal digitala. Bigarren edizio honetan, proiektuak nahi gabeko bakardadeari heltzen dio, formatu berri batekin: senior biztanleriari zuzentzen zaion online telebista-kanal baten bidez.\nAgenda Nagusiren lehen edizioan bezala, prozesu berri horretan jasotzen diren ondorio eta ekarpenen bidez, Gobernuaren politiketan eragin nahi da. Hori horrela, Beatriz Artolazabal Eusko Jaurlaritzako Berdintasuneko sailburuak azaldu duenez, “haien bitartez Nahi Gabeko Bakardadearen aurka Borrokatzeko Erakundeen arteko Plana izango dena osatuko da”; Eusko Jaurlaritzak plan hori legegintzaldi honetan ezarriko du, eta PSE-EE-EAJren arteko gobernu-akordioari erantzuten dio.\nNahiz eta zaila den nahi gabeko bakardadean zenbat pertsona bizi diren jakitea, Euskadin, Eustaten azken datuen arabera –apirilekoak–, 263.000 pertsona bizi dira bakarrik. Haietatik, % 43k ia, 112.500 pertsonak, 64 urte baino gehiago dituzte, eta, pertsona horietatik, 27.900ek 85 urte edo gehiago dituzte. “Hemen ere genero-ikuspegia ezinbestekoa da; bakarrik bizi diren lau pertsonatatik ia hiru, zehazki % 73,5, emakumeak dira”, Berdintasun, Justizia eta Gizarte Politiketako sailburuak azaldu duenez.\nArtolazabalek nabarmendu duenez, “bakarrik bizitzea eta bakardadean sentitzea oso gauza desberdinak dira”, baina bakarrik sentitzen direnetan jarri du arreta; izan ere, “hori ez da egoera iragankor bat; pertsona askorentzat sufrimendua eta estutasuna dakartzan egoera emozionala eragiten du”.\nArazo horri heltzeko, Berdintasuneko sailburuak nabarmendu du nolako garrantzia duen “agente publiko eta pribatuen arteko elkarlanak eta, batik bat, euskal gizartearen inplikazioak berak”. Hori horrela, Agenda Nagusi TVren aurkezpena BBK Aretoan izan da; bertan izan da Nora Sarasola BBK Obra Sozialeko zuzendaria, eta Mercedes andrearen irudia ere bai; hura da 2019an nahi gabeko bakardadea sinbolizatu zuen eta haren gaineko arreta deitu zuen Bakardade Ikusezina kanpainaren ikurra.\nEgungo osasun-larrialdiko egoerak Agenda Nagusian digitalera jauzi egin behar izatea ekarri du; izan ere, ezin dira pertsona-taldeak batu. Hori dela eta, proiektua berrasmatu egin da, online formatu berriaren bidez; formatu horrek aukera ematen du gizartearekin eta, bereziki, senior biztanleriarekin aurrez aurrekoa ez den elkarreragina izateko.\nHala sortu da Agenda Nagusi TV; parte hartzeko eta informazioa jasotzeko online kanala da, eta prestakuntzako eta kontsultako espazio bat eskaintzen du, iritzirako eta herritarrekin eta, bereziki, nagusiekin egiaztatzeko espazio bat. Hala, arazoei heldu eta irtenbideak proposatzeko aukera ematen du. www.agendanagusitv.eus web-orrian, bost telebista-saio argitaratuko dira, ordubete ingurukoak, 2020a amaitu aurretik. Lehen saioa, dagoeneko, mila pertsona inguruk ikusi dute.\nSaio horietako bakoitzak sei atal ditu, eta atal horiek elkarrizketak, solasaldiak, adituen ekarpenak, kalean hartutako iritziak eta entretenimendua konbinatzen dituzte.\nAgenda Nagusi TVren web-espazioan, gainera, online hitzaldien atari bat eta gaiarekin zerikusia duten bideo eta dokumentuentzako beste espazio bat daude. Kanal horren bidez, elkarreraginerako bide ematen da, egoerari buruzko eta arazoari heltzeko modu posibleei buruzko iritzi, balorazio eta iradokizunak jaso ahal izateko aukera eta galdetegien bitartez.\nEusko Jaurlaritzak adinekoen parte-hartze publiko-sozialerako abian duen ereduaren –Agenda Nagusi– lehen edizioa 2019an izan zen; hamar bat ekitaldi parte-hartzaile ireki antolatu ziren, eta, haietan, Euskadiko zenbait udalerritako eta eremutako 500 pertsonak baino gehiagok iritzia eman zuten. Ekarpen horiekin, Eusko Jaurlaritzak 2021-2024 Familia Zaintzaileentzako Laguntzarako Estrategia Soziosanitarioa prestatu du; estrategia baliozkotzeko azken fasean dago, onetsi aurretik.\nAgenda Nagusia Zahartze Aktiboaren Euskal Estrategiarekin (2015-2020) bat dator; estrategiak, lehen arloan, Euskadin gizarte- eta antolamendu-aldaketa sustatzeko helburua jaso du, biztanleriaren egiturarekin eta bertan zahartzen diren pertsonen eginkizunarekin bat datorren gobernantza-eredua sortuko duena, bai politika publikoen eremuan, bai pribatutasunaren eremuan.\nintervencion_artolazabal_na... behera kargatu (6 MB)\nNora Sarasola, BBK Fundazioaren Gizarte Ekintzako zuzendaria eta Beatriz Gázquez, Agenda Nagusiko koordinatzailea


Teléfono: 948 333 414\nanaria prestatzeko sukaldeak\nETA FAMILIA BILTZEA, LAGUNEI ERAGITEA…\nGURE ARMAIRUEK USTEKABEAN HARRAPATUKO ZAITUZTE\nApainketarik onena lortzen lagunduko dizuten profesionalak.\nAmaierara arte hasieratik, zeregin guztiez arduratzen gara.\nMaterial, argiztapen, ergonomia eta joeren gainean aholkatzen dizugu.\nOngi Etorria Hiruek-era\nIruñeko sukalde diseinua\nHiruek etengabeko berriztatzeko politikarekin sortutako sukalde estudioa da, beti gizartearen eskaeretan pentsatzen duena eta arkitektura aldakorrekoa dena, bezero bakoitza paregabea izan dadin; konponbide integralak ematen dizkizugu sukaldea zure etxeko bizi-espazio atsegin bat izan dadin, zure gustuetara eta zure espazioaren baldintza zehatzetara modurik zorrotzenean moldatuz.\nZure gozamenerako produktuak\nGure lehen unetiko konpromisoa proiektua osatzen duten elementuen arretan, diseinuan eta, nola ez, entregatze era instalazioan kalitate maximoa ematea da. 15 urte baino gehiago sukaldeak eta bainugelak hornitzen aritu eta gero, milaka bezerok bermatzen gaituzte.\nTelefonoz deitzen dizugu\nBidal ezazu zure telefonoa eta zurekin kontaktuan jarriko dugu ezagutzeko zer lagun dezakegun.\nOnartzen dut Pribatutasun-gidalerroak *\nHIRUEK DISEÑO DE COCINAS tratamenduaren arduradun gisa jakinarazten dizugu zure datuak biltzen direla, enpresako web orrian eskuragarri dauden kontaktu-formularioen bidez lortutako datu pertsonalak biltzeko eskatzailearekin harremanetan jartzeko. eta publizitate buletinak bidaltzea. Tratamenduaren oinarri juridikoa interesatuaren baimena da. Zure datuak ez dira hirugarrenei transferituko, legezko betebeharra izan ezik. Edozeinek eskubidea du sarbide, zuzenketa, ezabapena, tratamendua mugatzea, datu pertsonalen eramangarritasuna edota oposizioa egiteko eskubidea, goiko helbidean idatzita edo hiruek@hiruek.com helbide elektronikoa bidaliz, eskubidea adieraziz. nahi duzula baliatu nahi duzu. Datuak babesteko politika.\nAvda. Pamplona, 2\nTeléfono 948 333414\nFax 948 335222\n© Copyright - hiruek.com


Kontuak ematea - Justicia 2030\nJustizia 2030en bilakaera progresiboa eta jarraitua izango da. Proiektuek hamar urtean zehar emaitzak izango dituzte une desberdinetan. Jarraipena egiteko, kontuak emateko tresnak izan behar dira, etengabeko ezagutza eta noizean behingo agerpen publikoa baimentzen dutenak. Kasu guztietan, estrategiaren oinarrian dagoen gardentasuna kontuan hartuta.\nKontuak honen bidez emango dira:\nEtengabe eguneratzen ari den webgunea. Proiektu bakoitzaren dokumentu teknikoetara eta horien emaitzetara sartu ahal izango da bertan. Proiektuen Bulegoak aldaketa guztiak sartzen ditu planean, bai eta proiektu eta azpiproiektu bakoitzeko aurrerapenak.\nJustizia 2030 baina webgunean eskuragarri dago deskargatzeko. Erabaki hori iraunkortasun- eta plangintza-irizpideen araberakoa da. Estrategia hura hobetzen doan iterazio-prozesu batean eraikitzen da. Dokumentua urtero eguneratuko da, baina aurrekoak artxibo publikoan mantenduko dira bilakaera ezagutu ahal izateko\nSei hilean behin Gorteetan agertzea, bilakaeraren berri emateko.\nPlanaren egoera, aurrerapen nagusiak eta egindako inbertsioak laburbiltzen dituen urteko txostena.


LUDDROS Lastaira-babesa, 140x200 cm - IKEA\nKoltxoi-azalak eta burko-babesleak\nLastairara primeran egokitzen den eta fresko eta garbi mantentzen duen lastaira-babes eroso eta praktikoa. Kotoi eta poliester nahasketari esker, maiz garbitu daiteke eta oso azkar lehortzen da.\nPoliesterra eta kotoia konbinatzen dituen ehunaz eta material birziklatuetatik lortutako poliesterrezko betegarriaz egindako lastaira-babes barrubiguna.Lastaira-babesek maindireak lastairetatik banatzen dituzte, orbanetatik eta zikinkeriatik babestuz, eta lastairen bizitza luzatzen dute.Bere lekuan mantentzen duen zerrenda elastiko bat dauka ertz bakoitzean.Lastairaren babesa 60 ºC-ra garbitu daiteke makinan; tenperatura horretan, akaroak hil egiten dira.Hari kopurua: 132.Hari kopurua oihalaren hazbete karratuko zenbat hari dagoen adierazten duen balioa da. Zenbat eta hari gehiago, orduan eta iraunkorragoa eta dentsoagoa izango da oihala.Produktu hau egokia da ingurune publikoan erabiltzeko, diseinua eta materiala normalean erabiltzeko egokiak baitira.Produktu honen sukoitasuna probatu egin da eta EN ISO 12952-1 irizpidea betetzen du.Produktu honen sukoitasuna CAN/CGSB 4.2 No 27.5 irizpidearen arabera probatu da, eta sugarraren zabaltze denbora ≥7,1 segundokoa izatearen baldintza betetzen du.Konbinatu gehienez 42 cm-ko altuera duten lastairekin, babesak izkina bakoitzean banda elastikoak baititu.Diseinatzailea\nGoiko ehuna:52 % poliesterra (% 100 birziklatua), NOTRANS\nNOTRANS:% 100 poliesterra (gutxieneko % 80 birziklatua)\nGarbitu garbigailuan, gehienez ere 60°C-tan, programa arruntean.Lehortu lehorgailuan, tenperatura baxuan (gehienez ere 60 ºC-tan).\nMaterial berriztagarria (kotoia).Produktu hau fabrikatzeko, poliester birziklatuzko betegarria erabili dugu; horri esker, lehengai berrien erabilera murriztu dugu, eta ingurunean dugun eragina ere bai.Poliesterra zenbait alditan birziklatu daiteke eta, horrenbestez, ingurunearen eragina murrizteko aukera ematen du. Birziklaturiko materialak dauzkaten produktuek beste produktuek betetzen dituzten kalitate- eta segurtasun-arau berdinak betetzen dituzte.Gure produktuetako kotoi guztia iturri iraunkorretatik dator, hots, ur-, pestizida- eta ongarri-kontsumo ahalik eta txikienarekin hazitakoa edo birziklatutakoa da; horri esker, gainera, nekazarien irabazi-aukerak areagotu egiten dira.\nLuzera: 46 cmPisua: 0.83 kgDiametroa: 13 cmPaketeak: 1\nDena ondo.MIRENDena ondo.5


topic_facet:"Mekanizazioa (Modulua)" topic_facet:"Mekanizazio, konformazio eta muntaia prozesuen definizioa (Modulua)" topic_facet:"Mekatronika Industriala (Heziketa Zikloa). Goi maila" author_facet:"IRALE (1999-2000 ikasturtea)"\nProposatutako gaia: Mekanizazioa (Modulua) Proposatutako gaia: Mekanizazio, konformazio eta muntaia prozesuen definizioa (Modulua) Proposatutako gaia: Mekatronika Industriala (Heziketa Zikloa). Goi maila Egilea: IRALE (1999-2000 ikasturtea)\n1 Fabrikazio Mekanikoa (Lanbide Arloa) 1 Fabrikazio mekanikoko produkzioaren programazioa (Heziketa Zikloa). Goi maila 1 Fabrikazio prozesuen gauzatzea (Modulua) 1 Fabrikazio-teknikak (Modulua) 1 Instalazioa eta mantenimendua (Lanbide Arloa) 1 Lanbide Heziketa Gehiago ... 1 Makina Elementuak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazio Prozedurak (Modulua) Mekanizazio, konformazio eta muntaia prozesuen definizioa (Modulua) 1 Mekanizazioa (Heziketa Zikloa). Erdi maila Mekanizazioa (Modulua) Mekatronika Industriala (Heziketa Zikloa). Goi maila 1 Soldadura eta galdaragintza (Heziketa Zikloa). Erdi maila 1 Txirbil-harroketa bidezko Fabrikazioa (Modulua) Guztiak ikusi ... gutxiago ...


Elikagaiak hobetzen dituzten kontserbak | Consumer\nElikagaiak hobetzen dituzten kontserbak\nProzesu industrial batzuek, elikagaien bizitza baliagarria luzatzeaz gain, beren propietateak zaindu eta hobetzen dituzte\nEgilea: EROSKI Consumer 2018-ko ekainak 22\nImagen: yarunivphotoElikagaien industriako prozesu guztiak ez dira berdinak. Moderatuenak dira, eta oso eraldatuak, gehigarri ez gomendagarriak dituztenak. Lehenengoen artean, esnearen pasteurizazioa sartuko genuke, hau da, osasunerako kaltegarriak diren organismoak kentzea. Lehorketa, liofilizatua, izoztua, egostea, ontziratzea eta hoztua ere badaude. Landuenen artean daude gantz hidrogenatuak eta olio finduak (obesitatearekin, diabetesarekin eta gaixotasun kardiobaskularrekin lotuta daudenak) gehitzen dituzten metodoak, edo gatz edo azukre gehiegi dutenak, horien balio-bizitza luzatzeko. Ondoren, elikagai-industriak erabiltzen dituen kontserbazio-tekniken onura batzuk azalduko ditugu.\nAzukrea eta gatza. Hemen hasten da errezeloakontserba-poteei eta poteei. Gehigarri horiek bi dira gehienedozein kontserbazio-prozesutan erabiltzen dira:lehenengoa frutarentzat egokia da, bigarrenaezin hobea barazkientzat. Eduki horipotean dauden begetaletan, sodio-estrek hau esan nahi du:produktu berak balio asko erregistra ditzakebertsioan aurkitzen ditugunen gainetiknaturalean. Adibide bat. Lata bat 100 izan dadinleka berde ugari, hilabete honetanjakitokia, 30 miligramo sodio eduki ditzakeen gatz-disoluzio batekin sendatzen dira. Leka kopuru bera, naturaleanez luke ia 4 miligramo izango. Erraza da ebaztea:aski da barazkiak garbitzea eta, jakina,zukua ez erabiltzea inongo prestakinetan.\nNaturala ez da beti hobea\nFrogatuta dago zerbak erabiltzen direla.etxean egosten badugu, bitaminen zati bat uzten duzuura. Hala ere, garatutako teknika batzukelikagaien industriannutrizio-balioen kaltea bermatzea elikagaiena baino txikiagoa da gure sukaldaritza. Karel batzuk afaltzeko moduankontserban edo beste edozein berdura-, baratxuri batzuekin salteatuta,zuzenean ekarritakoak kontsumitzea baino osasungarriagoa izan daitekebaratzea. Horixe diote ikertzaileek behintzatKaliforniako Unibertsitatean (AEB) ).\nElikagai batzuk ere badirela egiaztatu daprozesatu ondoren, gehiago dituztelaonura naturalak. Tomatearen likopenoaherdoilaren aurkako ahalmena areagotzen du, honi esker:Zer beroa jartzen zaion, adibidez, ontziratzekofrijitua. Berdura izoztuen kasua ere bada. Une egokian biltzen badira,bitamina- eta mineral-balioari euts dakioke(betiere ultraizozturik azkarrena badaproduktua baino askoz denbora luzeagoanfreskoa, degradatzen hasten denabildu egiten da.\nBarazki izoztuak uste baino osasuntsuagoak dira\nZorroek ere ez dute galtzen partidafreskoa. Atmosfera aldatzen duten sistemakoxigenoan, karbono dioxidoan (CO2) eta beste gas batzuetan:Frutak eta barazkiak, zentzumen-aldaketarik jasan gabemantenugai garrantzitsuak, lau egun arte.\nazukre gatza kontserbak\nOsasungarria da fruta deshidratatua?\nArrain-kontserbak: nola gorde itsasoaren aberastasuna giltzapean


EBAZPENA, 2020ko otsailaren 7koa, Ingurumen Administrazioaren zuzendariarena, zeinaren bidez formulatzen baita Getxoko (Bizkaia) Salsidu etorbideko 21.ean kokatutako lurzatiaren xehetasun-azterketaren ingurumen-txosten estrategikoa. - Eusko Jaurlaritza - Euskadi.eus\nEBAZPENA, 2020ko otsailaren 7koa, Ingurumen Administrazioaren zuzendariarena, zeinaren bidez formulatzen baita Getxoko (Bizkaia) Salsidu etorbideko 21.ean kokatutako lurzatiaren xehetasun-azterketaren ingurumen-txosten estrategikoa.\nOrgano arau-emailea: Ingurumen, Lurralde Plangintza eta Etxebizitza Saila\nAldizkari ofiziala: EHAA (Euskal Herria)\nGaia: Ingurune naturala eta etxebizitza; Administrazioaren antolamendua\nAzpigaia: Ingurumena; Gobernua eta herri administrazioa; Hirigintza eta etxebizita; EAEko udalak\nHIRIGINTZA ETA ETXEBIZITZA\nAurkibidea erakutsiAurkibidea ezkutatu\nEBAZTEN DUT :\n2019ko urriaren 3an, Getxoko Udalak eskaera osatu zuen Salsidu etorbideko 21.ean kokatutako lurzatien xehetasun-azterketaren (aurrerantzean, plana) ingurumen-ebaluazio estrategiko sinplifikatuaren prozedurari hasiera emateko. Eskabidearekin batera, zenbait dokumentu aurkeztu ziren; besteak beste, planaren zirriborroa eta ingurumen-dokumentu estrategikoa, barnean hartuta Ingurumen-ebaluazioari buruzko abenduaren 9ko 21/2013 Legearen 29. artikuluan eskatutako edukia. Gainera, ingurumen-dokumentu estrategikoan adierazita dago: nork egin duen eta noiz amaitu duen, sinadurekin batera.\nAbenduaren 9ko 21/2013 Legearen 30. artikuluan ezarritakoa aplikatuz, kontsulta-izapidea egin zitzaien eraginpeko administrazio publikoei eta interesdunei, egoki ikusten zituzten oharrak egin zitzaten, oinarritzat har bailitezke ingurumen-txosten estrategikoa formulatzeko eta, beharrezko iritziz gero, ingurumen-inpaktu estrategiko arruntaren ebaluazioa egiteko. Ohar horiek aintzat hartuko dira zehazteko nolako zabalera, xehetasun maila eta zehaztasuna izan behar duen ingurumen-azterlan estrategikoak.\nHalaber, espedientea osatzen duten agiriak eskuragarri ipini ziren Ingurumen, Lurralde Plangintza eta Etxebizitza Sailaren webgunean, interesdun orok egokitzat jotzen dituen ingurumen-arloko oharrak egin ditzan.\nAbenduaren 9ko 21/2013 Legearen 30. artikuluan ezarritako epea amaituta, administrazio publikoei eta interesdunei egindako kontsulten izapidean jasotako erantzunen emaitzak espedientean sartu dira.\nIngurumen-ebaluazioari buruzko abenduaren 9ko 21/2013 Legearen 1. artikuluan ezarritakoaren arabera, haren helburua da oinarriak ezartzea ingurumenean ondorio esanguratsuak izan ditzaketen planen, programen eta proiektuen ingurumen-ebaluazioa arautzeko; horrela, ingurumenaren babes-maila handia bermatuko da, garapen jasangarria sustatzeko helburuarekin.\nEra berean, Euskal Autonomia Erkidegoko ingurumena babesteko otsailaren 27ko 3/1998 Lege Orokorraren 42. artikuluaren arabera, ingurumen-inpaktuaren ebaluazioek era egokian bermatuko dute, besteak beste, ingurumenaren gaineko eraginen analisia plangintza-prozesuaren lehen faseetan egingo dela, betiere, aukerarik egokienak hautatzeko asmoz, eta aintzat hartuta hor gauzatuko diren jardueren metatze- eta sinergia-ondorioak.\nGetxoko Salsidu etorbideko 21.ean kokatutako lurzatien xehetasun-azterketa (aurrerantzean, Plana) abenduaren 9ko 21/2013 Legearen 6.2 artikuluaren kasuetan sartzen da; bertan aurreikusten da zein diren ingurumen-organoak egindako ingurumen-ebaluazio estrategiko sinplifikatutik pasa behar diren plan eta programak, honako hauek zehazteko: planak edo programak ez duela eragin nabarmenik ingurumenean, ingurumen-txosten estrategikoan ezarritakoaren arabera, edo plan edo programen gaineko ingurumen-ebaluazio estrategiko arrunta egin beharra, haiek ingurumenerako eragin nabarmenak ekar litzaketelako. Ingurumen-ebaluazio estrategiko sinplifikatua egiteko prozedura 29. artikulutik 32. artikulura bitartean araututa dago, abenduaren 9ko 21/2013 Legearen V. eranskinean ezarritako irizpideen arabera.\nDokumentazio teknikoa eta planaren ingurumen-ebaluazioaren espedienteko txostenak aztertuta, eta ikusirik hasierako dokumentu estrategikoa zuzena dela eta indarreko araudian ezarritako alderdien araberakoa dela, Ingurumen Administrazioaren Zuzendaritzak eskumena duen organoa baita otsailaren 27ko 3/1998 Legearen eta Ingurumen, Lurralde Plangintza eta Etxebizitza Sailaren egitura organikoa eta funtzionala ezartzeko den apirilaren 11ko 77/2017 Dekretuaren arabera ingurumen-txosten estrategiko hau ematen du. Txostenak Planaren proposamenean ingurumen-arloko alderdiak sartzearen alde egiten du, eta Plana aplikatzearen ondorio adierazgarrien gaineko iritzia ematen, baita ingurumen-ondorioetarako soilik sartu behar diren azken zehaztapenen inguruan ere.\nXedapen hauek guztiak aztertu dira: 3/1998 Lege Orokorra, otsailaren 27koa, Euskal Autonomia Erkidegoko ingurumena babestekoa; 21/2013 Legea, abenduaren 9koa, Ingurumen-ebaluazioari buruzkoa; 77/2017 Dekretua, apirilaren 11koa, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena; 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoko Araubide Juridikoarena, eta aplikatzekoak diren gainerako arauak. Horrenbestez, honako hau\nLehenengoa. Getxoko Salsidu etorbideko 21.ean kokatutako lurzatien xehetasun-azterketari dagokion ingurumen-txosten estrategikoa egitea, baldintza hauen pean:\nPlanaren deskribapena: helburuak eta jarduketak.\nGetxoko Hiri Antolamenduko Plan Orokorrak (2000ko urtarrilaren 18an behin betiko onartu zenak testu arauemailea Bizkaiko Aldizkari Ofizialean, 14. zk., 2001eko urtarrilaren 27 astelehenekoan, argitaratuta) zehazten duenaren arabera, eraikitako eraikinak oinplano berriko beste batzuekin ordezteko, xehetasun-azterketa bat egin eta behin betiko onartu behar da, eta eraikin berriak kokatuta egongo den eremuko arauetan ezartzen diren eraikuntza-arauak eta aprobetxamendu-koefizientea errespetatuko ditu, lerrokadurak eta espazio publiko ezarriak aldatzeko aukerarik gabe. Eraikinaren gehieneko altuerak ez du gaindituko inguru horretan egin daitezken eraikin berrientzat, oro har, ezarritakoa.\nXehetasun-azterketa honetan egungo eraikina aldatzen da, zehazki, egungo eraikinaren gehieneko altuera, bideekiko tartea eta okupazioa aldatu dira, baina indarreko HAPOan ezartzen diren arauen arabera.\nEgungo eraikina eraistea proposatzen da, eta lurzatian 497,22 m2-ko hirigintza-garapena egitea: lau solairuko eraikina, sestrape osoa garajeetara bideratuta Salsidu etorbidearen aldean eta larrialdiko eskailera bat eraikita Kasune kalearen aldean, bideetara arteko lau metroko zerrendan.\nPlanaren eremua Getxoko herrigunean dago, udalerriaren hiri-egituraren barnean, Salsidu etorbidearen eta Kasune kalearen bidegurutzean. Gaur egun bizitegi-erabilerako eraikin batek okupatuta dago zati batean, eta bizitegi-kalifikazio mistoa duen hiri-lurzoruan dago.\nPlanaren ezaugarriak aztertu ondoren, eta abenduaren 9ko 21/2013 Legearen 31. artikuluarekin bat etorriz, lege horren V. eranskinean ezarritako irizpideak aztertu dira, zehazteko ea planak ingurumen-ebaluazio estrategiko arrunta behar duen ala ez.\nPlanaren ezaugarriak, bereziki honako hauek kontuan hartuta:\nPlanak zer neurritan ezartzen duen esparru bat proiektuetarako eta beste jarduera batzuetarako: eraikuntza-proiektua eta urbanizazio-obra osagarriak proposatzen ditu planak, geroago garatzeko. Aurkeztutako dokumentuak ikusi da, eta planak ez dauka baldintzatzailerik, besteak beste, kokapenari, ezaugarriei, neurriei edo funtzionamenduari dagokienez, proiektuen ingurumen-inpaktuaren ebaluazioari buruzko legedian zerrendatutako kategorietako batekoak diren proiektuak etorkizunean baimentzeko.\nPlanak zer neurritan eragiten duen beste plan edo programa batzuetan: plana bateragarria da, hau da, hierarkikoki goragoko mailakoak diren lurralde-plan, plan sektorial eta hirigintza-planekin bateratu daiteke.\nPlanaren egokitasuna ingurumeneko irizpenak integratzeko, batik bat garapen jasangarria sustatzeko xedearekin: planaren xedea da, besteak beste, natura-baliabideen erabilera babestea eta optimizatzea; esate baterako, lurzoruaren okupazioa efizientea izatea, posible den heinean; izan ere, hiri-paisaian kokatzen da, domeinu antropogenikoan.\nPlanarekin edo programarekin lotutako ingurumen-arazo garrantzitsu batzuk: Hiri Antolamenduko Plan Bereziaren xedeko esparrua eremu antropizatu batean dago, hiri-kokagunez eta bide-azpiegiturez inguratuta. Eremuak ez dauka ingurumena babesteko araubideren baten mende dagoen espaziorik (Natura 2000 Sarea, esaterako) edo natura-balioa duen elementu garrantzitsurik, ezta ondare historikoaren katalogoan sartutako kultura-balio esanguratsuko elementurik ere.\nZarata da arazo nagusia, eta urriaren 16ko 213/2012 Dekretuan (Euskal Autonomia Erkidegoko kutsadura akustikoari buruzkoan) ezarritako kalitate akustikoko helburuak ez direla beteko aurreikusten da.\nEra berean, Plana egokitzat jotzen da ingurumen arloko Europar Batasuneko edo Espainiako legedia txertatzeko.\nNolako ingurumen-efektuak sor daitezkeen eta zer ezaugarri dituen eragina jasan lezakeen eremuak:\nEremuan ez dago natura-elementurik, ezta ondare historiko-artistiko interesgarririk ere. Planaren eragina nozituko duen ingurunearen ezaugarri eta baldintzatzaile nagusien arabera, eta zarata-mapak kontuan hartuta, planaren eremuan gainditu egingo dira kanpoaldeko kalitate akustikoaren helburuak. Zarata-iturri nagusia Salsidu etorbideko eta Kasune, Bidebarri eta Illeta kaleetako zirkulazioa da Zarata-maparen arabera, planaren xedeko eremuan gainditu egiten dira kanpoaldeko kalitate akustikoaren helburuak. Konponbidea izan daiteke abiadura 30 km/h-ra murriztea Salsidu etorbidean eta Kasune kalean.\nNeurri babesle eta zuzentzaileak indarreko araudiaren arabera gauzatuko dira, ingurumen-txosten estrategikoak formulatzen duen ebazpenean adierazitakoarekin bat, eta, aurrekoaren aurkakoa ez den orotan, ingurumen-agiri estrategikoan eta Planean bertan jasotakoarekin bat etorriz.\nPlanean hartuko beharreko erabakien artean eta Euskal Autonomia Erkidegoko hots-kutsadurari buruzko urriaren 16ko 213/2012 Dekretuaren 36. artikuluak ezartzen duenari jarraikiz, ezingo dira exekutatu etorkizuneko garapen urbanistikoak honako eremuetan: kanpoko ingurumarian kalitate akustikoaren helburuak betetzen ez direnetan, hargatik eragotzi gabe 43. eta 45. artikuluetan ezarritakoa.\nBestalde, aplikatu beharreko neurrien artean, proiektua gauzatzearen ondoriozkoak nabarmentzen dira, zeinek loturik egon beharko baitute obretako jardunbide egokien eskuliburuarekin, lurren eta soberakinen kudeaketarekin, hondakinen sorkuntza eta kudeaketarekin, eta airearen kalitatea eta kalitate akustikoa babestearekin (ikus eranskina, Planaren ondoriozko proiektuko obrak gauzatzeko neurri babesle eta zuzentzaileetako batzuk jasota daude hor).\nEraikingintza eta eraikuntza jasangarriago baterako behar diren ezaugarriei dagokienez, EAEko etxebizitzen eraikuntza jasangarriaren gida argitalpenean adierazitako neurriak eta ingurumen-jardunbide egokiak erabiliko dira eraikinen energia-aurrezpena eta -efizientzia bultzatzeko eta energia berriztagarriak sustatzeko. Neurri horiek, gutxienez, alderdi hauetan eragin beharko dute:\nMaterialak. Berriztagarriak ez diren lehengaien kontsumoa murriztea.\nEnergia. Berriztagarriak ez diren iturrien bidez sortutako energia kopurua edo/eta kontsumoa murriztea.\nEdateko ura. Edateko uraren kontsumoa gutxitzea.\nUr grisak. Ur gris gutxiago sortzea.\nAtmosfera. Gas, hauts, bero eta argi emisioak murriztea.\nBarne-kalitatea. Barruko airearen kalitatea, erosotasuna eta osasuna hobetzea.\nBigarrena. Xedatzea, ingurumen-txosten estrategiko honetan ezarritako baldintzen arabera, ez dela aurreikusten Getxoko (Bizkaia) Salsidu etorbideko 21.ean kokatutako lurzatiari buruzko xehetasun-azterlanak ingurumenean ondorio nabarmenik ekarriko duenik, eta, beraz, ez dagokiola ingurumen-ebaluazio estrategiko arruntaren mende jartzerik.\nHirugarrena. Getxoko Udalari jakinaraztea ebazpen honen edukia.\nLaugarrena. Ebazpen hau Euskal Herriko Agintaritzaren Aldizkarian argitara dadila agintzea. Ingurumen-ebaluazioari buruzko abenduaren 9ko 21/2013 Legearen 31.4 artikuluak ezarritakoaren arabera, ingurumen-txosten estrategiko honek indarraldia galduko du eta berezko dituen ondorioak sortzeari utziko dio, baldin eta Euskal Herriko Agintaritzaren Aldizkarian argitaratu eta lau urteko gehieneko epean Getxoko (Bizkaia) Salsidu etorbideko 21. zenbakiko lurzatien xehetasun-azterketa onartzen ez bada. Kasu horretan, berriro hasi beharko da Planaren ingurumen-ebaluazio estrategiko sinplifikatuaren prozedura.\nVitoria-Gasteiz, 2020ko otsailaren 7a.\nIngurumen Administrazioko zuzendariaren absentziaz (apirilaren 11ko 77/2017 Dekretuaren lehenengo xedapen gehigarria).\nMARIA ELENA MORENO ZALDIBAR.\nObrako langileek erabili beharreko jardunbide egokien eskuliburua. Alderdi hauei loturiko alderdiak behintzat hartuko ditu barnean: lanaldiak, makineria, behin-behineko desbideratzeak, isurketen prebentzioa, ahalik eta hauts eta zarata gutxiena sortzea, herritarren lasaitasunean eragin negatiboa duten jardunak minimizatzea, hondakinak kudeatzea, eta abar.\nHondakinak sortzea eta kudeatzea: obrak egitean eta garbiketa-kanpainak dirauen bitartean sortutako hondakinak kudeatzeko, Hondakinei eta lurzoru kutsatuei buruzko uztailaren 28ko 22/2011 Legean eta berariazko arauetan xedatutakoa beteko da.\nEraikuntza- eta eraispen-hondakinak kudeatzeko, Eraikuntza- eta eraispen-hondakinen kudeaketa arautzeko ekainaren 26ko 112/2012 Dekretuan xedatutakoa bete beharko da.\nAmiantoa duen hondakinik sortzen bada, otsailaren 1eko 108/1991 Errege Dekretuak, amiantoak ingurumena ez kutsatzeko eta amiantoaren ondoriozko kutsadura txikitzeko denak, ezartzen dituen eskakizunak bete beharko dira.\nHondakin arriskutsuak jasotzen dituzten ontziek 833/1988 Errege Dekretuaren 13. artikuluan ezarritako segurtasun-arauak beteko dituzte (833/1988 Errege Dekretua, uztailaren 20koa, Hondakin toxikoei buruzko maiatzaren 14ko 20/1986 Oinarrizko Legea betearazteko Erregelamendua onartzekoa).\nOlio erabiliak kudeatzeko, hauetan xedatutakoa beteko da: industrian erabilitako olioaren kudeaketa arautzen duen ekainaren 2ko 679/2006 Errege Dekretua, eta EAEn erabilitako olioaren kudeaketa arautzen duen irailaren 29ko 259/1998 Dekretua.\nLurren eta soberakinen kudeaketa: obretan indusketa-soberakinak sortzen badira, baimendutako soberakin-biltegira eraman eta indarreko legediaren arabera kudeatuko dira.\nHalaber, Getxoko Udalari eta Ingurumen Sailburuordetzari jakinarazi beharko zaizkie lur susmagarriak hautemateagatiko kutsadura-arrasto guztiak, Lurzorua kutsatzea saihestu eta kutsatutakoa garbitzeko ekainaren 25eko 4/2015 Legearen 22.2 artikulua betetzeko.\nAirearen kalitatearen eta kalitate akustikoaren babesa: Zaratari buruzko azaroaren 17ko 37/2003 Legea garatzen duen urriaren 19ko 1367/2007 Errege Dekretuaren 22. artikuluan aurreikusitakoaren arabera, zonakatze akustikoari, kalitate-helburuari eta emisio akustikoei dagokienez, obrak egitean erabiliko diren makinak egokitu egin beharko dira kanpoan erabiltzeko makinen emisio akustikoei buruz indarrean dagoen araudian ezarritako aginduetara, eta, bereziki, eta hala badagokie, Kanpoan erabiltzeko makinek ingurumenean sortzen dituzten soinu-emisioak arautzen dituen otsailaren 22ko 212/2002 Errege Dekretuan (apirilaren 28ko 524/2006 Errege Dekretuak aldatua) eta arau osagarrietan ezarritakora.\nHalaber, eguneko lan-ordutegian jardungo da, eta garbi mantendu beharko dira kamioiek obran sartu eta irteteko erabiltzen dituzten bideak; horretarako, presioko ura edo erraztatzeko makina mekanikoak erabiliko dira.\nGaiarekin lotutako edukiak.\nEz dago lotutako edukirik\nEskumenak eta transferentziak\nGarrantzi juridikoko dokumentazioa


Programa de orientación vocacional Nerbioi-Ibaizabal. Ugao - Bizkaia Gazteak - Bizkaia Gazteak\nPrograma de orientación vocacional Nerbioi-Ibaizabal. Ugao\nBokazio-orientazio programa Nerbioi-Ibaizabal. Arakaldo/ Ugao-Miraballes/ Zeberio\nEpea amaituta 2019/01/28\nNerbioi-Ibaizabal eskualdeko zenbait udalerrik hartzen dute parte aipatutako programan, zeinaren helburua den ikastetxeetan egindako ikasketa- eta lan-orientabidea osatzea. 2018-2019 ikasturtera begira, hiru ekintza proposatzen dizkizuegu:\n.- Ikasleentzako eta haien senideentzako hitzaldiak: lan-merkatuaren errealitatea eta gure inguruko ikastetxeek eskainitako prestakuntza-aukerak ezagutzeko. Hitzaldi bat ikasleentzat, eta beste bat haien senitartekoentzat, Novia Salcedo Fundazioaren eskutik.\n.- Motibazio-tailerrak ikasleentzat eta haien familientzat: lotuago daude gaitasun profesionalarekin eta pertsonalekin (etorkizuneko lanbidea hautatzeko funtsezkoak biak). Tailer bat ikasleentzat eta beste bat familiarentzat, Asier Gallastegi prestatzailearen eskutik.\n.- Saioak talde txikietan, zenbait lan-esparrutako profesionalekin: gazteei ikasketak edota lanbidea hautatzen laguntzeko, eta lanbideen inguruko haien zalantzak argitzeko. Adibidez: ingeniaritzan interesa dutenen taldea, osasun-zientziak gustuko dituztenena…\nOrientazio saioak, urtarrilaren 29 eta 30an izango dira Ugaoko Gaztelekuan honako egutegiarekin :\nUrtarrilak 29: KONPETENTZIAK\nGAZTEAK : 17:00 -19:00\nGURASOAK : 19:00 – 21:00\nUrtarrilak 30 : AKADEMIKO-LABORALA\nArakaldoko Udala, Ugao-Miraballesko Udala eta Zeberioko Udala


Panasonic gizonentzako sudurra, belarria eta aurpegiko ilea mozteko tresna elektriko hezea eta lehorra | Beautyshop.ie\nHasiera / Brand New / Panasonic gizonentzako sudurra, belarria eta aurpegiko ilea mozteko tresna elektriko hezea eta lehorra\nPanasonic ER-GN30 Sudurra, Belarria eta Aurpegiko ilea mozteko aproposa da sudurra, bekaina, bizarra eta belarria ilea xehetzeko. Bere ertz biko xaflak mozgailura sartzen diren ileak mozten ditu, ez bakarrik alboetatik, baita goitik ere, eta hori tresna ezin hobea da galdutako ile indibidualak mozteko edo...\nPanasonic ER-GN30 Sudurra, Belarria eta Aurpegiko ilea mozteko aproposa da sudurra, bekaina, bizarra eta belarria ilea xehetzeko.\nBere ertz biko xaflak mozgailura sartzen diren ileak mozten ditu, ez bakarrik alboetatik, baita goitik ere, eta hori tresna ezin hobea da ile galdu indibidualak mozteko edo xehetasunak finkatzeko. Gainera, altzairu herdoilgaitzezko pala hipoalergenikoak erabiliz, ile kopuru ezin hobea uzten dute iragazketa naturalerako.\nPanasonic-en Vortex Garbiketa Sistemarekin, mozgailuak ilea garbitzen du ertz biko burua kendu gabe. Gainera, mozgailua 100 iragazgaitza da eta mantentze-lan higienikoa erraz eta hezea edo lehorra aukeratzeko aukera eskaintzen du zure erosotasunerako.\nHorrez gain, bateriarekin funtzionatzen duen diseinuak haririk gabeko 90 minutura arteko erabilerarekin, bizargailu hau ezin hobea da bidaia eta bidaietan eramateko.\nAzken emaitza sudurra, bekaina, bizarra eta belarria ilea apaintzeko modu eraginkorrean zehatza da.\nErtz bikoitzeko pala: ertz bikoitzeko xaflak mozgailura sartzen diren ileak mozten ditu alboetatik ez ezik, goitik ere. Banakako ilea mozteko diseinatuta dago edo xehetasun finak mozteko\nMozketa zehatza: bekainak, sudurra eta belarrien ilea 0.5 mm-tik mozteko diseinatua, itxura zehatza eta zehatza lortzeko.\nVortex Cleaning System: Vortex Cleaning System berritzaileak ilea garbitzen du ertz biko burua kendu gabe.\nWetandDry funtzionamendua: mozgailua guztiz iragazgaitza da, beraz, hezea edo lehorra funtzionatzeko erabil daiteke. Garbigarria da mantentze erraz eta higienikorako.\nGehigarriak: mozgailuak haririk gabeko erabilera du, are erosotasun handiagoa lortzeko eta bidaiatzeko ezin hobea da. Mozgailua bateria AA bateriarekin elikatzen da\nSudur, belarri eta aurpegiko ile-mozgailu elektriko hezea eta lehorra\nPanasonic-ek bizitza hobeago bat eta mundu hobe bat sortzeko konpromisoa hartu du, gizartearen bilakaerari eta mundu osoko pertsonen zoriontasunari etengabe lagunduz.\nER-GN30 aproposa da sudurra, bekaina, bizarra eta belarriko ilea xehetzeko. Ertz biko xafla batekin, mozgailu honek mozgailura alboetatik ez ezik, goitik ere sartzen diren ileak mozten ditu, eta tresna ezin hobea da ilea mozteko edo detaile finak egiteko.\nGainera, bere Vortex Garbiketa Sistemak mantentze erraza, sakona eta higienikoa eskaintzen du.\nErtz bikoitzeko pala aproposa, banakako ilea mozteko edo xehetasun finak egiteko.\nAltzairu herdoilgaitzezko pala kurbatu eta hipoalergenikoak iragazketa naturalerako.\nVortex Garbiketa Sistema Mantentze Erraza eta Ondoa lortzeko.\nErabili hezea eta lehorra funtzionamendu erosoa izateko.\n% 100 iragazgaitza mantentze erraz eta higienikorako.\nPanasonic ER-GN30 Sudur, belarri eta aurpegiko ile-mozgailu elektriko hezea eta lehorra\nErtz bikoitzeko pala\nDual-Edge Blade-k mozgailura alboetatik ez ezik, goitik ere sartzen diren ileak mozten ditu, eta ezin hobea da banakako ilea mozteko edo xehetasun finak mozteko.\nAltzairu herdoilgaitzezko pala hipoalergenikoak\nAltzairu herdoilgaitzezko pala kurbatu eta hipoalergenikoak erabiltzen dira iragazketa naturalerako ile kopuru optimoa uzteko.\nVortex Garbiketa Sistema\nVortex Cleaning System berritzaileak ilea garbitzen du ertz biko burua kendu gabe.\nSudurra, bekaina, aurpegia eta belarria ilearen xehetasunak\nER-GN30 Trimmer ezin hobea da sudurra, bekaina, aurpegiko eta belarriko ilea xehetzeko, goitik nahiz albotik sartzen diren ileak erraz mozteko.\nErabilera hezea eta lehorra\nMozgailua guztiz iragazgaitza da, zure hobespenen arabera erabilera hezea eta lehorra erosoa ahalbidetzen du.\nMantentze-lan erraza eta higienikoa eskaintzen du, mozgailua %100 garbigarria da.


TEKNOROMAN: octubre 2013\nZIRKUITU MISTOAK. KIRCHHOFF-EN LEGEAK\nKorronte zuzeneko zirkuituak ebazterako orduan, segun eta nola diseinatuta dauden bi modutan aurre egin diezaiekegu. Lehenengo eran, erresistentzia baliokidea (resistencia equivalente) bilatuko genuke eta gero konexioen arabera eta OHM-en legea (ley de ohm) aplikatuta lortuko genuke erresistentzia bakotzetik igarotzen den intentsitatea eta erortzen den tentsioa jakitea. Bigarren era batean, Kirchhoff-en legeak (leyes de kirchhoff) aplikatuko genituzke gauza berdina lortzeko. Zerk baldintzatzen du bat edo bestea erabiltzea? Sorgailu kopurua. Lehenengoan sorgailu bakarreko zirkuituetan aplikatuko dugu eta bigarrena sorgailu bat baino gehiago agertzen bazaigu.\nLehenengo kasuko zirkuituak honelakoak dira:\nMota hontako zirkuituak ebazteko hurrengo bideoa lagungarria izan daiteke:\nBigarren motako zirkuituek beste itxura hau dute eta Kirchhoff-en legeak aplikatuta abazten dira:\nBeste mota hontako zirkuituak ebazteko hurrengo bideoa lagungarria izan daiteke:\nAzalpenak eukeraz esteka honetan: HEMEN\nEtiketak: 1.BATX, 4. DBH, ELEKTRIZITATEA, ELEKTRONIKA


Bi pertsona atxilotuta\nBi pertsona atxilotuta Bide Segurtasunaren kontrako delitu banagatik\nGetxoko Udaltzaingoak bi pertsona atxilotu zituen atzo, igandean, urriak 8, bide segurtasunaren kontrako bi delitu egotzita, baimendutako alkohol tasa baino handiagoarekin gidatzeagatik. Bi atxiloketa Algortan eta Andra Marin egindako prebentzio kontroletan izan ziren.\nLehenengo atxiloketa, 03:30ak aldera izan zen, Algortan, ibilgailu baten gidariak 0,76 mg/l. eman zuenean alkohola atzemateko egindako frogan, hau da, baimendutakoaren hirukoitza. Gidaria, 51 urteko gizona, atxilotu zuten udaltzainek, bide segurtasunaren kontrako delituaz akusatuta.\nBigarren atxiloketa, 07:30ak aldera, izan zen Andra Marin burututako kontrolean, beste gidari batek etilometria frogan 0,80mg/l.-eko emaitza eman zuenean, baimendutakoaren hirukoitza baino gehiago. 20 urteko emakume bat izan zen eta poliziak atxilotu zuen bide segurtasunaren kontrako delitu baten akusaziopean. Era berean, beste ibilgailu baten gidariaren kontrako salaketa administratiboa jarri zuen udaltzaingoak, drogak hartu ondoren gidatzeagatik.\nLehenengo bi kasuetan polizia-eginbideak egiten ari dira, Epaiketa Arina prozeduraren barruan.


Mondragon Archives - Ba da beste modu bat | Laboral Kutxa Blog\nLABORAL Kutxa MONDRAGON Korporazioan\nArgitaratua 30 maiatza, 2016\nkooperatibak beharrezko erregaiarekin (hau da, finantzaketarekin) hornitzen dituen kooperatiba gara, horiek sortu, garatu eta enplegu egonkorra eta kalitatezkoa sortzen jarrai dezaten.\nZer da Lagun-Aro, BGAE\nArgitaratua 17 maiatza, 2013\nAskotan ahantzi egiten zaigu “erretiroa” edo “jubilazioa” latineko “iubilium” hitzetik datorrela; alegia, gozamenari eta pozari lotuta dagoela. Zehatzagoak izatearren, pozaren kanpo-adierazpenari, alaitasunari lotuta. Horretarako, ahalegin produktiboan emandako bizitza osoaren emaitza alaia izan dadin, finantza-erakundeek eskaintzen…\nMONDRAGON eta hezkuntzarekin dugun konpromisoa\nArgitaratua 14 azaroa, 2012\n“MONDRAGON esperientzia kooperatiboa ez da hazteko hezkuntza erabiltzen duen mugimendu ekonomikoa, hazteko ekonomia erabiltzen duen hezkuntza-mugimendua baizik. Ekonomia tresna bat besterik ez da: pertsona integralagoak, enpresa hobeagoak eta gizarte garatuagoak sorrarazten dituena”.\nEuskadiko Kutxa Mondragon Korporazioan\nArgitaratua 26 apirila, 2012\nEuskadiko Kutxa munduko kooperatiba-talde handienetako bateko kidea da: MONDRAGON Korporazioa. 80.000 pertsonak baino gehiagok egiten dute lan bertan, eta ia munduko merkatu guztietan hartzen du parte. MONDRAGON Korporazioak hainbat eta hainbat sektoretan ari diren ehunka enpresa biltzen ditu. Gainera, irakaskuntza-zentro asko ere baditu, haur hezkuntzatik hasi eta bere unibertsitateraino: 9.000 ikasle baino gehiago ditu guztira. MONDRAGONek gauzak egiteko beste modu bat badela erakusten du egunez egun. Baina, zer eginkizun du Euskadiko Kutxak korporazio horretan?


Bihar aparkalekuak gutxituko dituzte grabazioak direla eta - Soraluze - Plaentxia.eus\nBihar aparkalekuak gutxituko dituzte grabazioak direla eta\nUbane Madera 2019-04-10 13:05\nPatria telesailaren grabaketak direla-eta, bihar, eguena, udalerriko hainbat puntutan murriztu egingo dituzte aparkalekuak: Erregetxean eta Errekalden. Azoka txikia, berriz, Plaza Zaharrean egingo dute. Bihar, grabatzen jardungo dute zubian, erdigunean eta Errekalden. Atzo, berriz, atentatua grabatu zuten (bideoan ikusgai).\nBadoaz aurrera Patria telesaileko grabazioak. Asterik intentsuena barikuan bukatuko dute, mendian grabatzen. Egunotan, berriz, atentatuari dagozkion eszenak grabatzen ibili dira eten barik zubian. Eta datorren astean grabazioetarako egun bakarra dute aurreikusita: astelehena.\nKontuak kontu, biharko egunari dagokionez, eta azoka txikia ere badela kontuan hartuta, murrizketa gehiago izango dira udalerriko aparkalekuetan: Erregetxean eta Errekalden.\nErregetxeko zati handi bat okupatuta\nErregetxearen zati handi bat Patria telesailekoek erabiliko dute, eta ondorioz, goizeko lehen ordurako bertatik ibilgailuak erretiratuta izan beharko dira. Hain justu, Erregetxearen sarreran, albo banatan dauden lehen sei aparkalekuak libre laga beharko dira, bertan automobil zaharrak aparkatuta utzi behar dituzte-eta telesailekoek.\nEta horrekin batera, Erregetxeko fondoa ere libre laga beharko da, telesaileko kamioiendako-eta. Azoka txikiari dagokionez, bihar atzera ere Plaza Zaharrean egingo dute.\nErrekalden hainbat aparkaleku libratu behar dira\nBestalde, erretiratu egin beharko dira baita Errekaldeko hainbat aparkalekutako ibilgailuak ere: Pascual Churrucatik gertu dagoen aparkalekutik hasi eta Errekaldeko autobus geltokiraino dauden leku guztiak libratu behar dira, 15:30etik 19:00ak bitartean. Dagoeneko seinaleztatuta dago guztia.\nBarikuan bukatuko dituzte Soraluzeko grabazioak ‘Patria’-koek. Barikuan, baina, mendian jardungo dute, San Andrestik gora.


Elkano Fundazioa – Elkano Fundazioa, Kantabriarekin elkarlanerako aukerak irekitzen\nKantabriarekin elkarlanerako aukerak irekitzen\nFundazioko proiektuen koordinatzaile Rafael Zulaikak Getaria, Elkano eta mundubiraz hitzaldia eman du Astilleron.\nVictoria untzian bueltatu ziren 18 gizonen artean Kantabriako Cueto herrian jaiotako Juan de Santander zegoen.\nRafael Zulaikak Amigos del Real Astillero elkarteak herriaren historia eta untzigintzan izan duen garrantzia azpimarratzeko asmoz, untzigintzaren inguruan antolatu duen hitzaldi zikloa inauguratu du. "Juan Sebastián Elkano y la vuelta al mundo" hitzaldian Elkano 500 Fundazioko proiektu koordinatzaileak espedizioaren izaera kolektiboa azpimarratu nahi izan du, baita XVI. mendeko testuinguru historikoa ere, Getariakoa zein, orohar, kantaurialdekoa..\nBestalde, 1522ko irailaren 6an 18 gizon heldu ziren Victoria untzian Sanlucar de Barramedara –3 urte lehenago, Sevillatik, 250 irten ziren–. Lurreratu zirenen artean Juan de Santader zegoen, Cueton jaiotako itsas mutila.\nHori dela eta, Kantabriako gizarte eta kultur arloko eragileek interes berezia dute zirkumnabigazioari lotutako ekintza dibulgatiboak antolatzeko. Elkano 500 Fundazioaren oinarrietako bat elkarlanean aritzea da, izaera ezberdineko eragile eta erakundeekin. Horregatik, Fundazioko kideek Kantabrian egon daitezkeen elkarlanerako aukerak aztertu dituzte Astilleron egindako bisitan.


Jende asko programatzen hasi ahala, erabiltzaile interfazea programatzen dute eta zuzenean beren datu basearekin elkarreragiten dute. Hori bikaina da aplikazio txikia bada eta ez baduzu inoiz aurreikusten erabiltzaile interfazea, datu basea edo aplikazioa eskalatzea aldatzea. Baina ... aurreko hauetakoren bat egin behar duzunean, orain zure frontend-aren eta zure datu basearen arteko kodeketa gogorreko integrazioa eguneratu behar da.\nAPIa diseinatzeak zure eskaintza erabiltzaile interfazea duen plataforma izatetik beste batzuek beharren arabera integratu eta erabil dezaketen zerbitzua izatera lagunduko zaitu. Enpresek digitalki eraldatu nahi dutenez, APIak beharrezkoak dira. Plataforma gisa, konpainiak zure APIaren bidez guztiz integratuta egotea ere oso itsaskorra da ... integratu ondoren, ez dute askotan alde egin nahi, plataforma berriarekin berriz integratzeko kostua baitago.\nAutomator-ek zure APIaren eraikuntza automatizatzeko tresna oso merkeak sortu ditu. Kodetze teknika bikainak erabiltzen ari bazara eta zure datu basea ondo normalizatu baduzu, zure funtzioak eta datu basea irakurri eta zure aplikazioa guztiz onartzeko behar dituzun APIak eraikiko dituzten tresnak eskaintzen dituzte. Haien tresnen artean Postman Docs garatzea, autentifikazioa eta baita administrazio panelak ere aurki daitezke. Hona hemen haien tresnen zerrenda:


Climbing in the USA - Sugandillak\nHome / Eskalada / Climbing in the USA\nEneko 18:11 Eskalada Edit\nGoixien David-ek imeil bat bielduoste, baña fijo askok eztakizuela David nor dan!\nBa hau personajiau portugaleteko rokodromuen ezautu gendun udabarri inguruen. Erasmus (Arte Ederrak) eiten euen ikasle bat zan, Californiakue (San Diego), ta eskaletan gauzela lagun ein giñen ta udan geuaz ibili zan eskaletan. Uztailien ameriketara bueltau zan, ta oin Los Angelesen bizi da.\nKomentauosten domekan Malibu ingurure (Stoney Point) jun bizala eskaletan ta geur bere ta bere lagun Seth-en argazkixek bielduostez. Munduko telebista danak domekan Malibun sutie egon zala atara dabe, baña honek ezeiban suterik ikusi.\nHarrixe apurbet diferentie da, seguramente hare harrixe edo ixengo da, baña ezteko Urdulizen antz askorik, ta berak ipiniosten moduen, "Fue hermosa, pero yo se k euskadi es mucho mas guapo k los angeles".\nNik jakin izen eztotena, Patxo be handik ibili zala domekan!!!\nClimbing in the USA Reviewed by Eneko on 18:11 Rating: 5


Astelehenean, hilak 26, hasiko da azaroko kultur ikastaroetan izena emateko epea « Prentsa oharrak\nAstelehenean, hilak 26, hasiko da azaroko kultur ikastaroetan izena emateko epea\nKategoriak: Prentsa oharrak — Etiketak: gizarte etxeak, Hezkuntza eta Kultura zinegotzi Estibaliz Canto, koronabirusa — Komunikazio Zerbitzua / Servicio de Comunicación — 23 urria 2020 09:27\nGasteizko gizarte-etxeek jarduera artistikorako 151 proposamen berri eskaintzen dituzte.\nDatorren astelehenean, urriak 26, irekiko da Gasteizko gizarte-etxeetako azaroko jarduera artistikoetarako izena emateko epea. Izan ere, aurten, COVID-19a dela eta, hilabetez hilabete programatu dira lantegiak.\n“Urriko balantzea oso ona da, eskainitako ikastaroen ehuneko 99a egin dugu. Horrek argi uzten du gasteiztarrek aisialdi hezitzaileko jarduerak berreskuratu nahi dituztela “ adierazi du Hezkuntza eta Kultura zinegotzi Estíbaliz Cantok.


Bihartik ostiralera bitartean maskarak banatuko ditu udalak - Azpeitia - uztarria.eus\nBihartik ostiralera bitartean maskarak banatuko ditu udalak\nUztarria.eus 2020-05-19 18:17\nJoan zen asteko maskara banaketako irudi bat.\nAurreko astean hasitako maskaren banaketarekin bihartik aurrera jarraituko du Azpeitiko Udalak. Hain zuzen ere, aurreko astean maskarak jasotzerik izan ez zuten herritarrek bihar, etzi eta etzidamu eskuratu ahal izango dituzte. Auzoz auzo, hamalau postu jarriko dituzte, eta horiek 18:30etik 20:30era izango dira zabalik. Herritarrek beren bizilekutik gertuen dagoen postura joan beharko dute maskarak eskuratzera; hau da, erroldatuta dagoen etxebizitzaen arabera, gertuen dagoen lekura, "herritarrak beren bizilekutik ahalik eta gutxien mugitzeko helburuz".\nUdalak gogorarazi du maskarak erabiltzea gomendatu dutela osasun erakundeek, eta gogorarazi du garraio publikoan derrigorrezkoa izango dela horien erabilera. "Gomendio eta betebehar horiei erantzuteko asmoz erabaki du udalak maskarak banatzea, norbere burua eta komunitatea zaintzeko bidea baita babes neurri hori hartzea".\nLabaka "pozik" agertu da herritar ugari joan zelako maskara bila, eta azpimarratu du banaketa "arazorik eta pilaketarik gabe" egin zutela. "18:30erako herritar ugari zegoen postuetan. Aurreikusita genuen lehen egunean jende ugari joango zela postuetara, baina atzo adineko gehienek jaso zuten beren maskara. Adinekoak eta boluntarioak eskertu nahi ditugu, banaketa guztiek arduraz jokatu zutelako. Banaketa modu ordenatuan eta prebentzio neurri guztiak beteta egin zelako".


Adolfo Arejitaren berbak Basauriko lanaren aurkezpenean | Labayru Fundazioa\nGuk ez dogu Basauri lez ezagutu oin hemen gagozan herri hau. Baina izenak ondo agiri dau, lehenagoko denporetan baso artean eregitako etxe moltso txiki bat zala, uri txikitxu bat. Etxe moltso hori herri egin zan, herri txiki lehenengotan, hor Ibaizabal edo Nerbioen gora dagoan San Migel eleizearen inguruan: San Migel Basauriko.\nEta San Migel inguru hori zan lehen Basauriren bihotza, bihotz euskalduna. Herri txikia, oraintsura arte. Baina herri euskalduna, gitxi asko, gaur arte. Arrigorriaga eta San Migel inguru horrek bere euskerea jagon dau egunotara arte, etxeetan ikasia eta irakatsia, nahiz eta gero eta mehatsago, gero eta endekatuago, batez be gerraostean. Baina gerrateaz be ez zan galdu guztiz hemengo euskerea eta euskal nortasuna. Luzaroko urteetan egon zan parroko San Migelen Martin Sagasti Barrena izeneko abade bat, bera beteko euskalduna, Morgako semea.\nGaur be hondino guztiok ezagutzen ditugu bertoko Basauriko euskaldunzaharrak; euskera etxean ikasi dabenak, eta bertoko erara egiten dabenak: Arrigorriagan, Etxebarrin, Bengoetxen eta hemen inguruan egiten izan dan erara.\nDerioko Udako Euskal Ikastaroan 1970gn urtetik hasita ibili da Labayru Ikastegia euskaldun gazte eta helduentzako euskera eskolak emoten, eta, horko irakasle izan nazenez, gogoan daukat hainbat basauritar euskaldun izan dirala lehengo urteetan, hara etorri izan diranak: Rekakoetxeatarrak, Ibarratarrak, Aranburutarrak…\nGerraostean Basauri San Migeletik Bidebietarantz hazten joan zan, eta denporeaz San Pedro eleizearen ingurua bihurtu da Basauriren bihotza, erdigunea, San Migel bazterrerago gelditu zala. Ondo akorduan daukat, ni mutiko nintzanean, Morgako esnedunak Bidebietara eta Galdakora etorten zirala esne-saltzen. Basauri non egoanik be ez nekian orduan. Bidebideta bai, ostera.\n40ko hamarkadatik aurrera joan zan hazi eta hazi Bidebieta alderdi hau. Ibaizabal biek bat egiten daben zelai eta inguruetan: Orduntetik datorren lehengo Ibaizabal eta gaurko Nerbioi, eta Durango gaineko hatxetatik datorren Ibaizabal. Urbi izenak be ibai bien bat egite hori adierazoten dau. Eta Bidebietak, kamino edo bide biek bat egiten daben bide-kurutzea.\n1947an, San Pedro eleizearen ingurune honek 10.000 biztanle eukazan daborduko, eta San Migelek 1.500 baino ez.\nEtorkin asko hasi ziran honuntz inguratzen ondoko hamarkadetan, kanpokoak eta barrukoak. Batez be Firestone sortu zanean, eta haren atzetik beste gehiago. Kanpotik etorritakoak asko izan ziran, baina barrukoak be ez gitxi. Batez be 60ko hamarkadan, baserria krisiak jo ebanean, Arratiarik erdia honantz mogitzen hasi zan, Galdakao, Basauri, Santutxu… Baina, Arratiaz ostean, barrualdeko beste herri euskaldun batzuetako jentea be bai.\nBasauri urbanoa, guztiz urbanoa da gaur. Ia bestetik ezagutu be ez dogu egin, baina bihotz euskalduna dauka; hori ez dau galdu, ez gerraostean, ez gero. Bere nortasunari eusten jakin dau. Basauriko herriak, eta Udalak, luzaroko urteetan eten barik ekin deutso, bertoko hizkuntza zaharra eta tradizinoko kultureari eusten eta bultz egiten. Dantzak, folklorea, artea, antzerkia, herri jakintza, euskera…, beste herri batzuk baino hobeto jakin dau bizimodu zaharra eta barria buztartzen, tradizinoa modernidadean txertatzen.\nLabayru Fundazioa bide-lagun izan da horrelako ahalegin eta ekimen batzuetan:\nBasauriko toponimia, Labayruk argitaratu eban.\nJuan Ignacio Astigarrraga, XIX. mendearen lehen hamarkadetako euskal idazle eta sermoilari basauritarraren lana, Labayruk atera eban ilunetatik.\nHerri ondarearen, herri jakintzaren hainbat eduki, era didaktikoan, Labayruk egin izan ditu: urteko zikloa dala, tradizinoko ohiturak dirala, kantu edo errezitaduak dirala.\nEta oraingo ibilbide toponimikoa be bide horretatik doa.\nZorionak eta eskerrak Basauriko Udala, honelako ekimenak sustatzen eta babesten egiten zabiltzen ahaleginagaitik.\nLabayru Fundazioan, aurrerantzean be Basauriko herriagaz alkarlana egiteko prest eukiko gaituzue, eta uste dot guztion helburuak bat datozala: gure aurreko belaunaldien eta gure adinekoen jakituria eta ezaguerak gure gaztetxoen belaunaldietara transmititzea. Zaharren jakituria gaztetxoetan mendau eta bizibarritzea. Baserri mundu zaharretik genkarrena gaurko kalearteko bizimoduan zaharbarritzea. Mogel idazle zaharraren pertsonaiakaz adierazota, Peru Abarkaren euskal mundu aberatsa Maisu Juan kaletarraren bizimodu modernoan txertatzea.


Kaixomaitia, ligatzea baino askoz gehiago | Azkue Fundazioaren Egunkaria\nKaixomaitia egitasmoa ezagutuko duzu agian, baina ba al dakizu 2015.eko bukaeran irudi, gune eta estrategia aldaketa egin zuela eta egun ligatzeko aukerak baino askoz gehiago eskaintzen duela?\n2007an sortu zen euskaldunon arteko harremanak errazteko gune gisa. Komunitatea asko handitu da harrez geroztik eta 4000 euskaldun harremanetan jarri izan ditu. Baina hau baino askoz gehiago bilakatu da Kaixomaitia.com. Hasteko, kaixomaitia.eus da gaur egun.\nIkus zertan bilakatu den!\nKaixomaitia egitasmoa 2007an sortu zen, Iñigo Arandiaren eskutik. Helburu argia zuen hark, euskaldunon arteko harremanak errazteko gunea eskaintzea.\n4000 lagun euskaldun harremanetan jartzea lortu du eta 2015eko bukaeran aro berri bati hasiera eman zion, aukera gehiago, irudi eta webgune berria eta beste baliabide batzuk eskainiz.\n.eus domeinu pean dago egun, baina hori ez da aldaketa bakarra izan.\nHelburuak eta zerbitzua\nHelburua, esandakoa, euskaldunoi gure artean harremanak egiteko baliabidea eskaintzea eta gune honek ahalik eta zabala izatea nahi du; bere esanetan, bizipoxa, ausardia, aukera, ahalduntzea, aldarrikapena, askatasuna eta gozamenaren alde agertzen dira.\nZelan hasi plataforman? Profila zabaltzen duzunean, soslaia edo fitxa bete behar duzu eta hau pribatua izateko edo publikoki erakusteko aukera duzu. Doako probaldia eskaintzen du plataformak, profileko argazkia publikoa eta irekia jartzeko baldintzarekin.\nTarifa ezberdinak daude harpidetza egiteko eta guneak eskaintzen dituen baliabideei esker, harremanetarako aukerak aurkituko dituzula bermatzen da honen bidez eta, noski, segurtasun guztiaz; edonork ezin izango du ikusi zure profila edo/eta argazkia. Kontrolpean dago dena, ez larritu!\nSoslaia edo profila betetzerakoan eta harremanetarako hautagaiak bilatzeko orduan hainbat aukera eskaintzen dizkizu ondo definitzeko zu nolakoa zaren eta, aldi berean, bilatzen duzun hori nolakoa izatea nahi duzun: adina eta gorputzaren ezaugarriak ezarri ahal dituzu.\nEta baita talde ezberdinak dituzu ere bilaketa egiten duzunean beste erabiltzaileak aurkitzen laguntzeko: Maitia, LGTBI, +55 edo maitale; edo guztiak batera.\nAzkenik, zure beldurra edo nahia, hurbilekoak edo urrunekoak topatzeko asmoa bada, lasai egon, hau ere definitu dezakezulako.\nEgun, zenbait baliabide berri eskaintzen ditu: bilaketa aurreratuak, bat-bateko mezularitza sistema, ordainketa egiteko baliabide ezberdinak, soslaiaren pribatutasuna egokitzeko aukera (profilaren ikusgarritasuna, borondatez erakutsi ahal izango den argazki pribatua…) eta Zirri-Mirri (bateragarritasuna bilatzen duen argazki karrusel jolasa).\nEta nabarmenena, Ekintzak izenekoa: pantailaren beste aldean jendea ezagutu eta elkarrekin gozatzeko jardunaldiak, aisialdi jarduerekin lotzeko. Mota ezberdinetako jarduera eta irteerak proposatuko dituzte. Agendan jarraitu daitezke guztiak eta zuzenean izena eman.\nHonetaz gain, bloga jarri du martxan eta honen bidez komunitatea gehiago lotuko da: informazioa zabaldu eta hausnarketak plazaratzeko tresna izateaz gain, kolaboratzaile eta jarraitzaileak ere agertuko dira eta parte hartzeko aukera emango zaie, mota askotako edukiak agertuz: iritziak, berriak, istorioak, erreportaiak… Euskaldun guztioi gizartearen harremanei buruzko hausnarketa egitera gonbidatuko gaituenak.\nSexu eta harreman afektiboen gaia gure artean oraindik tabu dela sarritan ikusita eta “Euskal Herrian eta euskal herritarrok ligatzen ez dugula” lelo horrekin bizi garela, Kaixomaitiatik honen inguruan azterketa sakona egiteko asmoa dago.\nHorretarako internet bidez inkesta anonimo bat bideratu dute. Zenbait galderei erantzuna eman nahi diete inkesta honen bidez.\nParte hartu nahi duzu? Hemen sakatu horretara joateko!\nEta bide batez, harremanak eta euskarari buruz…\nOtsailaren 2ko Euskadi Irratiko Faktoria saioan gaia landu zuten eta ligatzeko euskaraz erabiltzen ditugun terminoen inguruko ikerketa eta inkesta egin zuten.\nHona hemen adierazitakoaren mamia.\nZuk nola esaten duzu, ligatu, dragatu, neska/mutiletan ari…?\nGehiengoek ligatu hitza erabiltzen dute eta baita neska/mutiletan ibili.\nKike Amonarrizeri ere galdetuta, gehienok erderakadak erabiltzen ditugula baieztatzen du eta gaztelera eta frantsesetik hartzen dugu hitza: hegoaldean ligatu (gaztelerazko ligar hitzetik) eta iparraldean dragatu (frantsesezko dragué hitzatik). Gutxi batzuek, neska/mutiletan ibili eta kortejatu, kanta zaharrak ezagutzen duten apurrek. Hizkuntzak eboluzionatu egin du eta kasu honetan erederazko terminotik hitza hartzera jo dugu.\nZelan adierazten dugu kortejatzea gaur egun?\nZalantzarik gabe, inkestan adierazi den termino orokor eta nagusiena fitxak sartu esaten dela da. Sartu ere, hortik eratorria.\nEta nola esaten dugu orokorrean norbait atsegin dugunean?\nKasu honetan betiko esapideak begia jo eta begitan hartu ziren. Egun, ordea, orokorragoa da gustatu egin zait edo gustatzen zait. Eta baita fitxatuta egon edo fitxauta ziok.\nKike Amonarrizeri norbait gustatzen zaigula adierazteko moduaz galdetuta, hauek proposatzen ditu: katxarroa, ederra dago, kristona dago, mutil puska txitxi trinkoa, azukre koxkorra (mitikoa hau)… Eta animaliekin lotutako lexikora ere jotzen dugu maiz: nire kortako behia, basurde, behi…\nHorrelakorik erabiltzekotan, entonazioa egokia izatea, arren… Animali eta arrain mundua askotan aipatzen dira zenbait lekutan.\nNorbaitengana hurbiltzeko zelan adierazten dugu?\nModu tradizionalean, faborez hitza erabiltzen zuten neskari dantzan egitera gonbidatzeko, adibidez.\nBaina egun, tabernako giroan kokatzen dugu egoera hori eta, beraz, erabilitako esapideak hurbilketa egiteko ere horrekin lotuta daude: trago bat hartu, zeozer hartzea, kafea/kaña hartzera gonbidatu…\nAmonarrizek beste adibide batzuk eskaintzen dizkigu honetarako: egingo al dugu?, goazen txokora/txosnara…, zurean ala nerean?, joango al gara?, ezagutu nahi zaitut…\nBaina batez ere Amonarrizek euskalkiekin joskatzea proposatzen du, hauek eskaintzen dizkiguten exotismoa aprobetxatuz: zelan zauz? (zer moduz zaude beharrean), jarrera egokiarekin eta begietara begiratuz, noski…\nBaina, batez ere, Kike Amonarrizen esanetan, ligatzeko orduan erronka handia dugu euskaraz esamolde berriak sortu eta bilakaera egiteko. Badakizue, bila esazue modua!\nKikek esaten duen moduan, asko ligatu, ligatu ondo eta ligatu euskaraz.\ndragatu euskaldunak euskaraz ligatu faktoria harreman afektiboak harreman pertsonala harreman sexualak harremanak iñigo arandia kaixo maitia kaixomaitia kike amonarriz kontaktua ligatu ligatzea ligatzeko esapideak\nKaixomaitia.eus hedabideetan | Kaixomaitia.eus | Bloga |Saltsa badago!(e)k dio:\n12:02 2017(e)ko urtarrilak 10\n[…] Fundazioa: Kaixomaitia, ligatzea baino askoz gehiago. Kaixomaitia egitasmoa ezagutuko duzu agian, baina ba al dakizu 2015.eko bukaeran irudi, gune eta […]


Hasi da Etxealditik Euskaraldira! Gaurkoa, lehenengo proposamena | Akebai\nHasi da Etxealditik Euskaraldira! Gaurkoa, lehenengo proposamena\nPrest zaude Etxealditik Euskaraldira ekimenak dakartzan proposamenei heltzeko?! Hemen duzu lehenegoa! Ostirala dela kontuan izanda, eta inolako adin mugarik izan gabe, taldean, familian, lagunartean edo bakarka, baina egin diezaiogun tarte jolasari, euskaraz!Baliabide falta ez dadila aitzakia izan: jolasera! Hemen dituzue zenbait aukera; animatu eta hasi jolasean!